UN pred izazovom da pokaže jedinstvo naspram Severne Koreje\nBeta 10. septembra 2017. 11:35\nVašington je pozvao Savet bezbednosti UN da se u ponedeljak izjasni o novim, strožim sankcijama prema Severnoj Koreji, koja je optužena da preti miru svojim programima nuklearnog i konvencionalnog naoružanja.\nSavet bezbednosti i njegovih pet stalnih članica s pravom veta (SAD, Francuska, Velika Britanija, Rusija i Kina) koje često imaju dijametralno suprotstavljene stavove, nalaze se pred dvostrukim izazovom – treba da sačuvaju jedinstvo naspram Pjongjanga i da usvoje još jače mere da dokažu da su odlučni.\n„Potrebno je po svaku cenu sačuvati jedinstvo Saveta bezbednosti jer je to jedini instrument koji može da dovede do diplomatske inicijative sa šansom uspeha“, rekao je danas generalni sekretar UN Antonio Guteres, u razgovoru za francuski list JDD.\nUN su već usvojile sedam serija sankcija Severnoj Koreji, čime pokušavaju da navede Pjongjang na pregovore. Taj put je imao pozitivan ishod u prošlosti, po pitanju Južne Afrike i Irana, ali posle godina i godina sankcija, navodi agencija Frans pres.\n„Maksimalna čvrstina danas u obliku jačanja sankcija naša je najbolja poluga da promovišemo političko rešenje sutra i naš najbolji lek naspram rizika konfrontacije“, rekao je za Frans pres francuski ambasador pri UN Fransoa Delatr.\nNjegov britanski kolega Metju Rajkroft slaže se da je potrebno izvršiti maksimalni pritisak na Severnu Koreju da bi ona promenila stav, i da bi se dala šansa diplomatiji.\nPre mesec dana SAD su uspele posle dugih pregovora da dobiju glasove Kine i Rusije za sedmi set sankcija protiv Severne Koreje. Te dve zemlje glavne su koje podržavaju Severnu Koreju sa kojom dele i granicu. Sedmim setom sankcija uvedena je zabrana uvoza uglja, gvoždja i račića iz Severne Koreje.\nSada je pitanje koliko će oštar biti tekst pred Savetom bezbednosti UN u ponedeljak, posle poslednje severnokorejske nuklearne probe 3. septembra. Prvi predlog rezolucije koji je Vašington podneo u sredu svojim kolegama u UN odbili su Moskva i Peking, prema navodima diplomatskih izvora.\nU njemu se predvidja inspekcija sumnjivih brodova na otvorenom moru, potpuni embargo na naftu, naftne proizvode i gas, zabrana uvoza severnokorejskog tekstila, vraćanje severnokorejskih državljana nazad u svoju zemlju, zamrzavanje imovine vodje Kim Džong Una, zabrana zajedničkih firmi sa Pjongjangom i zatvaranje onih koje sada postoje.\nPrema diplomatama, Moskva i Peking odbili su većinu predloženih mera, i prihvatili samo sankcije na tekstil. Medjutim, oni nisu potpuno odbacili predlog. Svi članovi Saveta bezbednosti, iritirani severnokorejskim stavom, žele da se postigne dogovor o sankcijama i spremne su da pregovaraju, navelo je više diplomata.\nPočetkom ovog vikenda Vašington je počeo da deli novi izmenjeni tekst predloga rezolucije, rekao je jedan izvor blizak tom pitanju. Po njegovim rečima, SAD su spremne da naprave ustupke, posebno oko nafte i inspekcija na moru.\nMoskva i Peking odavno se zalažu za to da sankcije UN budu praćene ozbiljnom ponudom za dijalog koji bi mogao da dovede do političkog rešenja. Ukoliko se slože Vašington, Moskva i Peking, deo o tom pitanju bi trebalo da bude uključen u rezoluciju.\nVašington sa svoje strane barata sa dve pretnje, pribegavanju vojnoj sili i eventualno kažnjavanje svake zemlje koja ima trgovinske veze s Pjongjangom ukoliko se ne postigne sporazum u UN. Oko 90 odsto severnokorejske spoljne trgovine je s Kinom.\nPrema izveštaju stručnjaka UN objavljenog ovog vikenda Severna Koreja je nastavila u periodu izmedju februara i avgusta da zaobilazi embargo o oružju, kao i oštre finansijske sankcije i sankcije za neke privredne sektore, što pokazuje da što su sankcije šire, to su veća izbegavanja, navodi Frans pres.


LJAJIĆEVA SDP POSTAJE JEDINA ČLANICA SOCIJALISTIČKE INTERNACIONALE! Ajala: SDPS uskoro punopravni član SI - Radio Televizija Novi Pazar\nOctober 12, 2019 October 12, 2019 Sajma Drazanin\t409 Views\nBEOGRAD – Predsednik Socijaldemokratske partije Srbije (SDPS) Rasim Ljajić razgovarao je danas u Beogradu s generalnim sekretarom Socijalističke internacionale (SI) Luisom Ajalom o unapredjenju saradnje izmedju SI, kao najveće organizacije partija leve orijentacijem i SDPS, koja je trenutno članica posmatrač u toj organizaciji.\nKako je saopšteno iz te partije, Luis Ajala je istakao da SDPS ispunjava uslove za punopravno članstvo u Socijalističkoj internacionali i najavio da će na sledećoj sednici Etičkog komiteta SI, u Madridu krajem novembra, predložiti da SDPS postane punopravna članica. Ajala je takodje uputio poziv Ljajiću da učestvuje na sednici Saveta SI u Madridu i naglasio da je važno da Srbija ima predstavnika u najvećoj svetskoj organizaciji partija leve orijentacije.\nLjajić se osvrnuo na aktuelne izazove sa kojima se susreću socijaldemokratske partije, naglašavajući da je delovanje Socijalističke internacionale posebno značajno u odbrani demokratskih tekovina, u eri rasta populističkih i ekstremističkih pokreta širom sveta.\n← Matović: Protiv Napretka ozbiljno od početka (nedelja, 18.00)\nCrvena zvezda – Novi Pazar 3:0 →


RB – Kalča (Niš) 1:3 (0:1)\nOčekivali su u RB-u da bi četvrtom pobedom u prvenstvu mogli da se učvrtske u gornjem delu tabele Prve futsal lige, ali su Nišlije zasluženo odnele ceo plen. Nesavladivi golman Pavlović najzaslužniji je za "dvojku", ali se može reći da je gostujući sastav pokazao da su iskustvo i zrelost u igri i te kako važni u ovom rangu takmičenja, nevezano za čist igrački kvalitet.\nRB – Novi Pazar 1:6 (1:3)\nPrvi poraz u elitnom rangu srpskog futsala dao je Valjevcima do znanja da im, i pored dve startne pobede, tek predstoje prave borbe. Ekipa Novog Pazara je demonstrirala i kvalitet i iskustvo, dozvoljivši ekipi RB-a da, pored postignutog pogotka, tek još nekoliko puta zapreti čuvarima mreže. Jednostavno, na parketu Hale sportova, slavio je bolji tim.\nPodela bodova, izostao spektakl\nUz osam kvalitetnih ekipa sa velikim brojem reprezentativaca u svom uzrastu, Juniorski košarkaški turnir, peti po redu, ovoga puta pod nazivom "Valjevo 2016", ponudiće od petka do nedelje priliku za uživanje svim ljubiteljima košarke. Svedoci smo odrastanja mladih asova, pa su mnogi koji su prethodnih godina izašli na parket Hale sportova sada nosioci igre seniorskih sastava svojih timova. Ne treba sumnajti da će i ekipe koje će se od 18. do 20. marta pojaviti u Valjevu iznedriti još nekog asa, a čitava priča prepoznata je od grada koji je Juniorski turnir, nekada pod imenom "Luka Stančić", uvrstio u red gradskih manifestacija.


SAD podigle optužnicu protiv hakera iz Ukrajine i Rusije\nRussian Yevgeniy Polyanin, wanted by the FBI, is displayed on monitors as Attorney General Merrick Garland accompanied by Deputy Attorney General Lisa Monaco and FBI Director Christopher Wray speaks at a news conference at the Justice Department in Washin\nAmerički Sekretarijat za pravosuđe podigao je optužnicu protiv ukrajinskog i ruskog državljanina zbog sajber napada na jednu američku kompaniju u julu. Zvaničnici sekretarijata saopštili su na konferenciji za novinare 8. novembra da su Sjedinjene Države povratile više od šest miliona dolara isplaćenih hakerima.\nJaroslav Vasinski, Ukrajinac uhapšen prošlog meseca u Poljskoj, optužen je za aktiviranje rensomvera (softvera koji krade podatke, kako bi se potom mogla tražiti odšteta) poznatog kao Revil, korištenog za hakerske napade koji su američke kompanije koštali milione dolara, navodi se u optužnici podnijetoj okružnom sudu u Teksasu.\nVasinski je, prema detaljima optužnice, izveo napad tokom prazničnog vikenda 4. jula na softversku kompaniju Kaseja, sa sjedištem na Floridi, koji je pogodio do 1.500 firmi širom svijeta.\nVasinski i Rus Jevgenij Polijanin, još jedan navodni haker iz grupe Revil, između ostalog su optuženi za zavjeru za prevaru i pranje novca.\nSekretarijat za finansije takođe je saopštio da su dvojici hakera uvedene sankcije zbog uloge u sajber napadima u SAD, kao i virtuelnoj mjenjačnici "Čateks" zbog posredovanja u finansijskim transakcijama osoba umiješanih u rensomver napade.\nSekretarijat je naveo da je 200 miliona dolara otkupa isplaćeno u bitkoinu i moneru. Američke vlasti zatražile su od Poljske da izruči Vasinskog, dok je Polijanin u bekstvu.\nU američkoj optužnici protiv ukrajinskog hakera navodi se da su on i njegovi saradnici počeli da aktiviraju softver za hakovanje u aprilu 2019. godine, i da su ga redovno usavršavali. Ukrajinac je optužen i za pranje novca dobijenog za otkup.\nEuropol je prethodno saopštio da su rumunske vlasti uhapsile dvojicu osumnjičenih za sajber napade aktiviranjem rensomvera Revil. Od februara, uhapšene su još tri osobe povezane sa Revilom, dodao je Europol.\nDo 1.500 firmi pogođeno ransomware napadom na klijente Kaseye\nCyber napad na više stotina američkih firmi, sumnja se na ruske hakere


Primena Debate kao nastavnog metoda – Otvorena komunikacija\nPRIMENA DEBATE KAO\n„Primena debate kao nastavnog metoda u nastavi i učenju“ je seminar akreditovan od strane Zavoda za unapređenje obrazovanja i vaspitanja. Realizatori seminara su treneri debatne akademske mreže Otvorena komunikacija sa višegodišnjim iskustvom. A dugoročni cilj naše organizacije jeste institucionalizacija debate kao nastavnog metoda i njena implementacija u srednjoškolsko i visokoškolsko obrazovanje.\nJedan od ciljeva seminara jeste da obuči nastavnike i profesore da u okviru nastave pomognu đacima da nauče tehnike debate i javnog nastupa i da kod njih kroz učenje podstiču kritičko mišljenje. Nastavnici kroz seminar uče kako da prepoznaju deo gradiva koji može biti savladan kroz debatu i kako da to primene u učionici. Dugoročni cilj seminara je umrežavanje nastavnika koji ce moći da međusobno sa realizatorima seminara razmenjuju iskustva i traže savete u vezi sa primenom debate u nastavi i učenju.\nPrvi deo seminara posvećen je opštim pojmovima o debati – izgradnji i pobijanju argumentacije, izgradnji debatnog slučaja, pripremi za debatu, debatnim formatima, pravilima i suđenju debate.\nDrugi deo seminara se bavi primenom debate u nastavi i tu se učesnici obučavaju kako da u okviru nastavnog programa primene elemente debate i kako da osnuju i održavaju debatne radionice ili debatni klub. Na seminarima se prioritizuje praktična primena debate u nastavi u odnosu na teoriju.


Otvoren most “Bratoljub” – most ljubavi koji spaja Srbiju i Republiku Srpsku\n28. novembra, 2021 Vesti iz Srbije Napišite komentar\nJedan narod sa dve strane Drine sada je još bliži. “Bratoljub” je ime mosta koji je otvoren za saobraćaj između Ljubovije u Srbiji i Bratunca u Republici Srpskoj. Za sada je napravljen i zajednički granični prelaz za koji bi Srbi s obe strane Drine voleli da uopšte ne postoji.\nMost je završen još pre četiri godine a izgradnju je finansirala Srbija. Bosna i Hercegovina je finansirala granični prelaz i carinski terminal. Prelepi most ima pored dve ulazne i izlazne trake, biciklističku i pešačku traku dužine 277 metara.\nMost je dug 227 metara, ima i pešačke i biciklističke trake. Zajednički prelaz ima dve ulazne i izlazne trake. Danas su prvi prošli kroz ovaj zajednički integrisani granični prelaz, ministar unutrašnjih poslova Srbije Aleksandar Vulin i Vojin Mitrović, ministar komunikacija i transporta BiH.\nTagovi: bratoljub - Drina - most - republika Srpska - Srbija\nSrbija građanima daje nove subvencije\nSve države imaju za cilj da zaštite svoju zemlju od raznih zagađivača, pa je tako država Srbija rešila da doprinese zaštiti životne sredine. Vlada Srbije donela je novu uredbu o subvencionisanju vozila, od motora do automobila. Novi podsticaji odnose se na kupovinu novih ekoloških, električnih i hibridinih vozila, a pravo na novac imaju fizička i\n(VIDEO),,Grobari” iz Pariza organizovali akciju podele paketića za decu sa Kosova i Metohije\n,,Akcija paketića za decu sa Kosova” je uvek lepa tema i lep gest. Ekipa ,,Grobari” iz Pariza i ove godine su se potrudili da ulepšaju novogodišnje i božićne praznike deci na Kosovu i Metohiji. Ova organizacija prikupila je finansijska sredstva za kupovinu paketića i usrećila 150 mališana koji žive u socijalno ugroženim porodicama na ovom\nTRAGEDIJA: Preminuo 34-godišnji bivši igrač Zvezde i Partizana\nFilip Samardžić nekadašnji odbojkaš Crvene zvezde i Partizana preminuo je 6. januara u 34. godini života. Ovu vest preneli su srpski mediji, a reč je o momku koji je na početku svoje karijere bio čak i mladi reprezentativac Srbije, a Filip je preminuo od posledica upale pluća. Rođen je 29. juna 1988. i igrao je\nJEDINA REPUBLIKA SRPSKA – SREĆAN TRIDESETI ROĐENDAN\nRođeni 1992 danas imaju 30 godina i to više nisu deca boraca i poginulih boraca, to su sinovi i kćeri svojih očeva. Ljudi odrasli i spremni da žive za svoju otadžbinu noseći u srcu ideju slobode i jedinstva kao generacije i generacije naših predaka. Ovo je momenat da se prisetimo i pomenemo sve mučenike palih


CeMI organizuje prvi sastanak sa donosiocima odluka na nacionalnom nivou | BREV\nCeMI organizuje prvi sastanak sa donosiocima odluka na nacionalnom nivou\nCentar za monitoring i istraživanje CeMI u ponedjeljak, 11. aprila 2016. godine u PR Centru, sa početkom u 10h, organizuje prvi sastanak sa donosiocima odluka na nacionalnom nivou u okviru projekta „Budi spreman za EU vrijednosti“.\nNa sastanku će govoriti predstavnici državnih institucija, nevladinih, učeničkih i studentskih organizacija, u cilju vođenja diskusije o ključnim izazovima sa kojima se suočavaju mladi u Crnoj Gori. Kroz identifikovanje ključnih oblasti, u okviru kojih je potrebno sprovesti politike za njihovo unapređenje i konstantno pružati dalju podršku za sprovođenje potrebnih reformi, donosioci odluka će uporediti trenutnu situaciju u Crnoj Gori sa onom u zemljama Evropske unije.\nShodno tome, sastanku će prisustvovati predstavnici Ministarstva prosvjete Crne Gore, Zavoda za zapošljavanje Crne Gore, Zavoda za statistiku Crne Gore, Nacionalne Erasmus + kancelarije, kao i predstavnici nevladinih organizacija koji se bave pitanjima položaja mladih u Crnoj Gori, te samih učeničkih i studentskih organizacija.\nProjekat „Budi spreman za EU vrijednosti“ je podržala Evropska komisija u okviru programa Erasmus Plus, a partneri su Univerzitet Donja Gorica, Art Communications iz Podgorice, Centar za međunarodne studije iz Hrvatske i Centar za evropske perspektive iz Slovenije. Projekat je usmjeren na jačanje saradnje i razmjenu iskustva između omladine u Crnoj Gori i država članica Evropske unije, kroz promociju evropskih vrijednosti. Planirane aktivnosti su usmjerene ka poboljšanju aktivnog učešća mladih u društvenom, ekonomskom i političkom razvoju Crne Gore, poboljšanju kvaliteta omladinskog rada i neformalnog obrazovanja u Crnoj Gori, kroz podsticanje saradnje i razmjene iskustava sa zemljama EU.


Ulična akcija za obrazovanje na albanskom - JUGPRESS\nUlična akcija za obrazovanje na albanskom\nOdbor za ljudska prava je danas, u okviru projekta „Jačanje stabilnosti na jugu Srbije, kroz integraciju albanske nacionalne manjine“, odrzao uličnu akciju na temu “Obrazovanje na jezicima manjina”.\nU okviru ove akcije danas je u Bujanovcu postavljen štand na kome su gradjani Bujanovca, na specijalno uradjenim razglednicama, pisali poruke i zahteve Ministarstvu prosvete.\nIspisano je preko 500 razglednica koje su poslate na adresu Ministarstva. Na razglednicama se nalazi slika knjiga na albanskom, koja simbolično podseca na nerešen problem udžbenika na albanskom jeziku.\nNa osnovu istraživanja koje je Odbor za ljudska prava sproveo početkom godine, značajno je da se procedure odobravanja udžbenika ekspeditivno sprovode kao i da se kod procedure za dozvole uvoza stranih udžbenika smanji birokratizovanost.\nDo sada je, na osnovu istrazivanja, 63 udžbenika za osnovne škole na albanskom jeziku odobreno za objavljivanje, od kojih su 45 udžbenici i 18 radnih sveski. Broj udžbenika na albanskom jeziku za srednje škole koji nedostaje je 140.\nProjekat se sprovodi uz finansijsku pomoć Мinistarstva spoljnih poslova Švajcarske.\nNeka Vaš komentar bude prvi na "Ulična akcija za obrazovanje na albanskom"


By Newsroom / Објављено на: January 29, 2021\nEvropa bi se trebala fokusirati na sticanje patenata i licenci za proizvodnju, a ne samo na vakcine.\nAutor Aleksis Cipras\nU globalnoj borbi protiv pandemije koronavirusa, naučnici su velikom većinom odradili svoj deo posla: neviđeni kolektivni napor da se dekodira virus, edukuje javnost i razviju vakcine doveo je do kraja krize.\nSada je vreme da političari pređu sa politike „kao i obično“ i strahovanja od narušavanja korporativnih interesa kako bi osigurali da ovu priliku ne propustimo. Političke odluke koje sada donosimo pitanje su života ili smrti.\nSuočena sa ozbiljnom mogućnošću nestašice vakcine, jer kompanije sada smanjuju ili odlažu isporuke, EU mora hitno da preispita svoj pristup. Već se određene zemlje EU trude da nabave vakcine na nacionalnom nivou, kršeći svoje obaveze prema EU.\nStrategija Evrope koja je zavisila od kapaciteta i poslovnih planova nekoliko farmaceutskih kompanija za razvoj vakcina za celokupno stanovništvo uvek je bila slaba – i praktično i u principu.\nSada smo u trenutku kada najpotrebniji i najvredniji proizvod na svetu – čije su istraživanje i razvoj u velikoj meri finansirali evropski poreski obveznici – ne može da se distribuira što je moguće šire zbog korporativnih prioriteta i prirodno ograničenih proizvodnih kapaciteta farmaceutske kompanije koje su ga razvile.\nNe može se dozvoliti da se ovakva situacija nastavi.\nPostoji mnoštvo farmaceutskih kompanija iz EU sa proizvodnim pogonima unutar i izvan EU koje bi mogle da razvijaju vakcine i doprinose naporima.\nEU bi trebalo da obezbedi što više dozvola za proizvodnju vakcina i proizvodnih linija i da stekne odgovarajuće patente kako bi stvorila evropski fond patenata. To bi svakoj zemlji članici EU koja ima sredstva i infrastrukturu za proizvodnju vakcina pružilo priliku da mobiliše svoje resurse i pomogne ubrzanju proizvodnje, na osnovu EMA standarda.\nOvo ne treba smatrati neprijateljskim potezom prema farmaceutskoj industriji, koja je imala značajnu ulogu u ukupnim naporima za suzbijanje ove pandemije.\nAli, trebali bismo biti asertivni u nastojanju da postignemo uzajamni sporazum sa nosiocima patenata na osnovu dobre volje i logike oporavka investicija u istraživanje koji su činili osnovu prethodnih pregovora sa EU.\nNužno je da delujemo brzo i odlučno. Kako se virus nastavlja širiti i mutirati, još više porodica će izgubiti voljene u narednim mesecima ako ne uspemo da obezbedimo odgovarajuću količinu vakcina na vreme.\nTakođe je od izuzetne važnosti da pružamo podršku zemljama koje nisu iz EU u našem susedstvu i razvoju zemalja širom sveta. Ne možemo sebi priuštiti da živimo u svom evropskom balonu jer se naši susedi na zapadnom Balkanu, u severnoj Africi ili na Bliskom istoku suočavaju sa još većim nedostatkom vakcina. Kao što je SZO rekla, „Niko nije siguran dok svi ne budu sigurni.“\nEU hitno treba da pojača svoj doprinos COVAX-u, programu SZO čiji je cilj o ezbediti ravnopravnu distribuciju vakcina. Moramo osigurati više proizvodnih linija vakcine kako bismo efikasno doprineli COVAX-u i programima vakcinacije zemalja koje nisu članice EU.\nPokazivanje da je EU spremna da pruži opipljivu podršku izvan svojih granica posebno je važno u vreme kada se postavljaju pitanja o ulozi EU u njenom susedstvu i posvećenosti proširenju na zapadni Balkan.\nNišta od ovoga nije radikalno, niti je čak i novo. Od aprila, kada je EU prikupljala sredstva za podsticanje istraživanja i razvoja vakcina, uvaženi naučnici, nevladine organizacije i izabrani zvaničnici pozivali su EU da stekne relevantne patente, a ne samo da naručuje velike količine vakcina.\nNedavno je 40 članova Evropskog parlamenta pisalo rukovodstvu ovog Parlamenta – nakon inicijative SIRIZA-Napredne alijanse – da podstakne EU da stekne patente za vakcine protiv COVID-19 kako bi se izbegla kašnjenja i nestašica.\nKada se naša društva suočavaju sa velikim bremenom straha, nesigurnosti i ekonomske recesije, vesti o efikasnim vakcinama pružile su nadu da ćemo prevazići ovo zastrašujuće vreme.\nDa bi iskoristili ovu mogućnost, evropski političari moraju dati globalni primer i biti spremni da pojačaju svoje napore kako bi obezbedili brzu i pravičnu raspodelu vakcina. / ibna\n* Aleksis Cipras je lider glavne grčke opozicione stranke SIRIZA-Progresivni savez i bio je premijer Grčke od 2015. do 2019. godine.\nMeta: Napuštanje poljoprivrede i turizma bilo je namerno\nBiH: Situacija sa korupcijom u zemlji sve gora\nCrna Gora ostaje pouzdan partner u NATO\nMinistar Beroš: Hrvatska dobro odgovorila na pandemiju


MEĐUNARODNI AERODROM SARAJEVO ODLUČNO U BORBI PROTIV KORUPCIJE | Hayat.ba\nSastanku su prisustvovali savjetnik za borbu protiv korupcije pri Ambasadi SAD-a Erik Larson, šef Ureda za borbu protiv korupcije i upravljanje kvalitetom Kantona Sarajevo Erduan Kafedžić, asistent pri Ambasadi SAD-a Alija Kulić, te članovi Uprave J.P. Međunarodni aerodrom Sarajevo d.o.o. Sarajevo – direktor Alan Bajić, izvršna direktorica za razvoj Samra Pehilj i izvršni direktor za saobraćaj Elvedin Begić.\nNa tragu do sada poduzetih mjera, predstavnicima Ureda je prezentiran Plan integriteta J.P. MAS koji je izrađen u skladu sa Zakonom o Agenciji za prevenciju korupcije i koordinaciju borbe protiv korupcije a na zahtjev Antikorupcionog tima Vlade FBiH. Plan integriteta je dokument u kojem su sadržane mjere pravne i praktične prirode za sprječavanje i otklanjanje mogućnosti za nastanak i razvoj različitih oblika koruptivnog ponašanja i korupcije u ovom javnom preduzeću – navodi se u saopćenju Međunarodnog aerodroma Sarajevo.\nKako bi napravili dodatni iskorak u smislu preispitivanja i primjene dobrih praksi sa kantonalne razine koje su rezultat funkcioniranja Ureda za borbu protiv korupcije KS iniciran je sastanak sa predstavnicima Ureda.\nUred za borbu protiv korupcije i upravljanje kvalitetom KS u okviru svojih aktivnosti sarađuje sa svim institucijama i posebno pozdravlja inicijative poput ove, iskazane od Uprave J.P. Međunarodni aerodrom Sarajevo d.o.o. Sarajevo, za održavanje tematskog sastanka na tragu primjene dobrih praksi, prezentiranja poduzetih aktivnosti i sagledavanja stanja radi unaprijeđenja borbe protiv korupcije.\nRazgovarali smo o jačanju saradnje i koordinacije aktivnosti na prevenciji i borbi protiv korupcije. Upoznali smo savjetnika Larsona i šefa Ureda Kafedžića sa konkretnim koracima koje smo poduzeli kada je riječ o prevenciji i antikoruptivnim mjerama. Opredjeljenje Uprave na čijem sam čelu je jasno, nulta stopa tolerancije na koruciju i koruptivne radnje i potpuna transparentnost u svim segmentima poslovanja – istaknuo je direktor Međunarodnog aerodroma Sarajevo Alan Bajić.\nZadovoljstvo održanim sastankom izrazio je i savjetnik Larson naglasivši da je „Međunarodni aerodrom Sarajevo jedno od strateških preduzeća ukoliko posmatramo budući razvoj čitave države“.\nDodao je da ga raduje činjenica da je razgovarano o konkretnim koracima za što bolju saradnju u borbi protiv korupcije u svim segmentima poslovanja.\nPozdravljam inicijativu Uprave da se Ured za borbu protiv korupcije i upravljanje kvalitetom KS aktivnije uključi u smislu podrške u kreiranju i provedbi konkretnih mjera. Takođe bih pohvalio dosadašnje napore nove Uprave na provedenim aktivnostima posebno kada je riječ o Planu integriteta – kazao je Larson.\nDodao je da današnji sastanak smatra početkom intenzivne buduće saradnje te je naglasio bezrezervnu podršku za reviziju Plana i uspostavu kvalitetnih mehanizama za njegovu punu provedbu.\nŠef Ureda za borbu protiv korupcije i upravljanje kvalitetom KS Erduan Kafedžić pozdravio je do sada poduzete korake u ovom javnom preduzeću i naglasio da kapaciteti Ureda uvijek stoje na raspolaganju u smislu podrške i koordinacije u provedbi antikoruptivnih mjera – navodi se u saopćenju Međunarodnog aerodroma Sarajevo.


Završena sednica Kriznog štaba: Medicinski deo nastavio sastanak, ovo su teme o kojima se raspravlja - iKragujevac\nponedeljak, 30 novembar 2020 15:01\nSednica Kirznog štaba za borbu protiv korona virusa, na kojoj se razmatrala aktuelna epidemiološka situacija, počela je danas u podne u Palati Srbija, a završena je oko 13 sati.\nMeđutim, kako javlja Tanjug, medicinski deo Štaba i dalje zaseda, kako bi preciznije definisali predlog novih mera, koji će zatim dostaviti Vladi.\nKako spekulišu mediji, danas je zatraženo da se zatvore ugostiteljski objekti i sve radnje, izuzev prehrambenih prodavnica. Međutim, takođe se govori i o tome da će se o merama definitivno odlučivati za dva dana. Jedna od mera o kojoj se, kako se spekuliše, govorilo, jeste da će se razmatrati i obavezno testiranje građana koji dolaze iz inostranstva.\nKako je ranije rečeno za "Telegraf", osim analize trenutne epidemiološke situacije, tema su bili i naši državljani koji će se za praznike vraćati u Srbiju.\nIako su mediji objavili juče da će se zatvarati granice, do toga neće doći. Razmotriće se najbolja moguća opcija da se spreči dodatni unos i širenje virusa u zemlju. Članovi su, prema najavama pričali o tome da li će se uvesti obavezan PCR test na ulazu u zemlju, ili će im se raditi antigenski test, ili je neophodno da budu pod nadzorom koji je još u septembru uveden za povratak naših iz pojedinih zemalja u okruženju.\nTema su bile i mere koje su prošle sedmice stupile na snagu, i da li već ima rezultata, ali i o tome da li treba dodatno pooštriti njihovu kontrolu.\nPremijerka Ana Brnabić na pitanje da li će biti uvedene dodatne mere protiv širenja korona virusa pred novogodišnje praznike, rekla je u subotu da se svaki dan o tome razmišlja i da se podaci prate na svaka dva sata.\n- Naši ljudi će da se vraćaju, pratićemo epidemiološku situaciju u svim zemljama i uvodićemo mere ako to bude potrebno. Pratimo svaki dan i razmišljamo o dodatnim novim merama - rekla je premijerka.\nPre Štaba, sastanak sa direktorima Kovid bolnica\nPre nego što bude održana sednica Kriznog štaba, takođe, u Palati Srbija, u 9.45 sati, ministar zdravlja Zlatibor Lončar održaće sastanak sa direktorima kovid bolnica.\nPrema poslednjim podacima, u Srbiji je za 24 sata korona potvrđena kod 6.179 osoba od 15.508 testiranih.\nIstovremeno je preminulo 65 pacijenata, dok uz pomoć respiratora diše 252.\nHospitalizovano 7.256 pacijenata.


Blejzeru doživotna suspenzija\nBeta 9. jula 2015. 13:05\nBivšem članu Izvršnog komiteta Međunarodne fudbalske federacije (Fifa) Čaku Blejzeru izrečena je kazna doživotne zabrane obavljanja svih fudbalskih aktivnosti zbog umešanosti u korupciju.\n„Blejzer je bio ključni igrač u planovima vezanim za ponudu, prihvatanje, isplatu i prijem neobjavljenih i nezakonitih isplata“, navodi se u saopštenju Etičkog komiteta Fife.\nKomitet je svoju odluku doneo koristeći dokaze iz američke istrage o korupciji u toj organiziciji.\nBlejzer je pred federalnim sudom u Njujorku priznao da je primio mito prilikom glasanja za domaćine svetskih prvenstava 1998. godine u Francuskoj i 2010. u Južnoj Africi.\nTužilaštvo u SAD je početkom juna otpečatilo 40 stranica transkripta sa saslušanja obavljenom u Okružnom sudu 25. novembra 2013. godine, kada je Blejzer priznao krivicu za reketiranje i ostale optužbe.\n„Počev od 2004. pa do 2011. godine, ja i ostali članovi Izvršnog kometa Fife pristali smo da primimo mito u vezi sa izborom Južne Afrike za domaćina Svetskog prvenstva 2010. godine“, rekao je Blejzer američkom okružnom tužiocu Rejmondu Džej Diriju.\nU trci za domaćina Mundijala 2010. godine, Južna Afrika pobedila je Maroko u glasanju sa 14:10.\nBlejzer je, takođe, priznao i da je „oko 1992. godine“ primio mito prilikom glasanja za domaćina Svetskog prvenstva 1998. godine, kada je Francuska pobedila Maroko sa 12:7, ali i umešanost u korupciju vezanu za regionalno takmičenje „CONCACAF Gold kup“.\n„Početkom 1993. godine pa sve do 2000. godine, ja i ostali smo se složili da prihvatimo mito u vezi s pravima televizijskih prenosa, ali i drugim pravima za turnire na Gold kupu 1996, 1998, 2000, 2002 i 2003. godine“, rekao je Blejzer.\nBlejzer (70) je bio drugi po rangu čelnik federacije Severne, Centralne Amerike i Kariba (CONCACAF) od 1990. do 2011. godine, a član Izvršnog komiteta Fife bio je od 1997. do 2013. godine.\nSAD su optužile 14 visokih zvaničnika Fife i biznismene za prevaru i korupciju u svetskom fudbalu, a u sklopu istrage u Cirihu je krajem maja uhapšeno sedam osoba. Predsednik Fife Sep Blater je dva dana nakon hapšenja dobio peti mandat, ali je potom podneo ostavku i najavio nove izbore.


Besplatne promotivne ture obilaska Novog Sada\nZainteresovani će imati priliku da se upoznaju sa starim jezgrom Novog Sada i Petrovaradinskom tvrđavom\nPovodom obeležavanja Svetskog dana turizma, 27. septembra, besplatne promotivne ture obilaska Novog Sada biće organizovane u subotu, 26. septembra, i nedelju, 27.\nU okviru dve pešačke ture, koje će realizovati Turistička organizacija Novog Sada u saradnji s Udruženjem vodiča Novog Sada, zainteresovani će imati priliku da se upoznaju sa starim jezgrom Novog Sada i Petrovaradinskom tvrđavom.\nObilazak starog jezgra Novog Sada biće održan u subotu, 26. septembra, i u nedelju, 27. septembra, od 10 i od 17 časova, a mesto okupljanja je Trg slobode, kod spomenika Svetozaru Miletiću, gde je planirano kraće zadržavanje, a tura će se, nakon prolaska kroz Zmaj Jovinu i Dunavsku ulicu, završiti na Dunavskom keju, uz priču o novosadskim mostovima.\nSastanak grupe za turu kroz Petrovaradinsku tvrđavu s obilaskom podgrađa će u subotu, 26. septembra, i u nedelju, 27. septembra, biti od 10 i od 17 časova ispred glavnog ulaza u Vojnu bolnicu u Petrovaradinu. Nakon obilaska podgrađa, kasarne Šajkaškog bataljona i mnogih drugih znamenitosti, posetioci će imati priliku da se prošetaju tvrđavom i upoznaju s još nekoliko zanimljivih lokacija.\nPrijave su obavezne zbog broja učesnika, koji je ograničen na 15. Svaka tura traje jedan i po sat, a govoriće se na srpskom jeziku.\ncentar Istorija Novog Sada Novi Sad petrovaradin petrovaradinska tvrđava


Ban Ki Mun: Atmosfera nije sazrela za razgovore sa Hamasom\nGeneralni sekretar UN Ban Ki Mun danas je u Ramali, sedištu palestinske uprave, izjavio da još nije sazrelo vreme za susrete sa zvaničnicima Hamasa iz nove palestinske vlade. Ban Ki Mun je pozdravio obrazovanje zajedničke vlade, ali je rekao da "atmosfera nije sazrela" za razgovore sa Hamasom.\n"Trenutno, ne planiram da se susretnem sa premijerom Hanijehom ili drugim ministrima iz Hamasa", rekao je Ban i Mun posle sastanka sa palestinskim predsednikom Mahmudom Abasom iz pokreta Fatah.\nBan Ki Mun je zatražio od palestinske vlade da ispuni zahteve međunarodne zajednice da se obustavi nasilje, prizna pravo Izraela da postoji i da prihvati postojeće mirovne sporazume sa Izraelom. Prikom obrazovanja nove vlada Hamas je prihvatio poštovanje postojećih mirovnih sporazuma, ali ne i eksplicitno priznajenje Izrael. Abas je rekao da je sporazum najbolje što se moglo postići sa Hamasom, pokretom koji je posvećen uništenju Izraela. Generalni sekretar UN rekao je da očekuje da će palestinska vlada nacionalnog jedinstva ispuniti očekivanja međunarodne zajednice.\n"Ohrabrujem tu novu vladu i nadam se da će njeno delovanje pokazati osnovnu privrženost miru", rekao je Ban Ki Mun.\nPokret Hamas, koji se u SAD i EU smatra ekstremističkom islamskom organizacijom, prošle je nedelje posle višemesečnih sukoba obrazovao koalicionu vladu sa umerenim i sekularnim pokretom Fatah. Palestinski zvaničnici su tom prilikom izrazili nadu da će koaliciona vlada doprineti ukidanju sankcija, koje je međunarodna zajednica nametnula prethodnoj vladi Hamasa.


Predsjedavajući Predstavničkog doma Parlamenta Federacije Bosne i Hercegovine Mirsad Zaimović je kazao da se na današnjoj sjednici nije moglo ništa novo čuti, jer su predstavnici stranaka već ranije u medijima iznijeli svoja mišljenja o javnim nabavkama i pandemiji koronavirusa.\n“Ništa posebno, ništa specijalno, danas se nije moglo čuti. Sve je ovo očekivano, jer su predstavnici stranaka u javnosti već iznijeli svoje stavove po pitanju pandemija koronavirusa i javnih nabavki posebno respiratora”, rekao je Zaimović.\nU pauzi današnjeg parlamentarnog zasjedanja, on je rezimirao da je opozicija kritizirala rad Vlade FBiH, javne nabavke, sa akcentom na nabavku respiratora.\nPodsjetio je da su zastupnici opozicije u pisanoj formi podnijeli prijedloge zaključaka, u kojima je ključni zahtjev smjena aktuelne vlade, a u skladu sa poslovnikom, Vlada BiH bi se o tome trebala izjasniti za 30 dana.\nMeđutim, Zaimović je izrazio nadu da će zastupnici donijeti konstruktivne zaključke.\n“Nadam da ćemo biti konstruktivni, donijeti i konstruktivne prijedloge zaključaka kojima trebamo otkloniti sve negativnosti. Moramo da unaprijedimo sistem kako se greške ne bi dešavale”, zaključio je Zaimović.\nTags #Mirsad Zaimović #Predstavnički dom Parlamenta FBiH


EasyJet – Novi letovi u regionu? | Play Travel\nEasyJet – Novi letovi u regionu?\nUskoro možda novi letovi iz Podgorice, Tivta, Niša i Prištine\nPopularna low cost avio kompanija EasyJet planira da u skorije vreme proširi broj letova iz našeg regiona.\nKako su naveli predstavnici low cost avio kompanije EasyJet, uvek se razmatra veći broj novih linija sa željom da na kraju pokrene one koje su najzanimljivije što većem broju putnika. Pa tako, oni su naveli kako se trenutno razmišlja o uspostalvjanju nekoliko linija iz država na Balkanu.\nVeć ranije je spomenuta mogućnost letova iz Velike Britanije za Niš, ali se očekuju i novi letovi na linijama ka Hrvatskoj i Crnoj Gori. Novi letovi sa aerodroma u Prištini se takođe navode kao jedna od mogućnosti.\nLow cost avio kompanija EasyJet samo ove godine je pokrenula pet novih linija ka destinacijama u Hrvatskoj, sledeći takođe uspešnu 2015. godinu. Istovremeno pokrenuti su letovi iz Mančestera i Londona za Tivat i na ovim linijama se očekuje oko 34.000 putnika samo tokom ove godine.\nEasyJet Nove Linije Novi Letovi\nPlaynews – Najvažnije vesti januar 2019.\nAerodrom Niš – Vlada Srbije finansira 10 novih linija iz Niša\nah ta atina iz nisa\nZasto treba da letim samo do bg-a pa da spustam busom do Nisa,zar na jugu Srbije nema putnika tokom leta zainteresovanih za jug Grcke?


Večernja analiza CFD instrumenata 20/11/2020 - KapitalRS\nEvro - Dolar Tokom prvog dela evropskog trgovanja, evro je blago ojačao u odnosu na dolar. Neizvesnost evropskog budžeta i problemi na relaciji Mađarska-Poljska naspram... EUR-USD analiza\nFunta - Dolar Tokom većeg dela evropskog trgovanja, britanska funta je ojačala u odnosu na dolar. Jutros su oktobarski podaci o maloprodaji na ostrvu bili prilično bolji... GBP-USD analiza\nDolar - Japanski jen Tokom prvog dela evropskog trgovanja, japanski jen je izgradio nove dobitke od jutros. Sekretar Ministarstva finansija SAD, Stiven Mnuhin, pozvao je na... USD-JPY analiza\nAustralijski dolar - Američki Dolar Tokom prvog dela evropskog trgovanja, australijski dolar je dodatno ojačao od jutros. Sekretar Ministarstva finansija SAD, Stiven Mnuhin, pozvao je na... AUD-USD analiza\nZlato Tokom prvog dela evropskog trgovanja, cena plemenitog metala je na nivou od jutros. Sekretar Ministarstva finansija SAD, Stiven Mnuhin, pozvao je na okončanje... Zlato analiza\nSirova nafta Tokom prvog dela evropskog trgovanja, cena sirove nafte je dodatno porasla od jutros. Eskalirani rast broja zaraženih u Evropi, SAD (Kalifornija je uvela... Sirova nafta analiza\nGer 30 Oko 14:30 časova, nemački indeks je u zelenom, tj. nalazi se na oko 13120 poena što predstavlja rast od 0,26% od početka trgovanja. Od dobitnika se... GER30 analiza\nUSA500 Na početku trgovanja u Njujorku, fjučers na ovaj indeks beleži rast od 0,71%. Vesti o efikasnoj vakcini više ne pale na tržištu akcija (jer... USA500 analiza\nDollar - Turkish Lira Tokom većeg dela evropskog trgovanja, turska lira je dodatno oslabila u odnosu na dolar. „Oko 14:25 časova, dolar se razmenjuje za 7,615 turskih liri,... USD-TRY analiza\nDollar - Kanadski dolar Tokom prvog dela evropskog trgovanja, kanadski dolar je ojačao u odnosu na američki. Rano popodne, objavljeni su prilično bolji (od očekivanja) podaci o... USD-CAD analiza


Japan neodlučan u pogledu sankcija Iranu\nJapanski ministar inostranih poslova Koićiro Gemba izjavio je da Tokio još nije odlučio da li će smanjiti uvoz iranske nafte u znak podrške sankcijama Sjedinjenih Država uvedenim zbog iranskog nuklearnog programa.\nNa zajedničkoj konferenciji za novinare sa francuskim kolegom Alenom Žipeom, Gemba je upozorio da bi sankcije Sjedinjenih Država mogle da pogoduju Iranu, dok bi u Japanu došlo do nestašice. Gemba je naglasio da sankcije ne bi delotvorno uticale na Iran ako cena sirove nafte poraste kao posledica sankcija.\n„Iran bi više profitirao ako cena sirove nafte poraste,“ rekao je japanski ministar. Ta izjava kontradiktorna je rečima ministra finansija Džuna Azumija koji je juče izjavio da bi Japan mogao da preduzme konkretne korake za smanjenje količine nafte koja se uvozi iz Irana. Azumi je, medjutim, kasnije danas izjavio da „nema nesuglasica u stavu japanske vlade o tom pitanju“.


Petković: Najvažnije je povlačenje Rosu i dolazak Kfora i što Srbima neće biti skidane tablice\nBeta 1. oktobra 2021. 09:35\nDirektor Kancelarije Vlade Srbije za Kosovo i Metohiju Petar Petković izjavio je danas da je u dogovoru Beograda i Prištine najvažniji odlazak specijalne jedinice kosovske policije ROSU i dolazak Kfora na administrativne prelaze, kao i činjenica da neće biti više skidane tablica Srbima koji žive na severu Kosova.\n„Ono što je najvažnije što naš narod dobija ovim sporazumom je da odlazi Rosu, dolazi Kfor čime se jača rezolucija 1244, nema skidanja tablica i ono što je posebno bitno za naše ljude koje imaju KM tablice je da se one neće skidati, što je važno za slobodu kretanja“, rekao je Petković za Radio-televiziju Srbije (RTS).\nOn je kazao da je zadovoljan dogovorenim, imajući u vidu koliko je situacija teška i da to potvrdjuje odjek sa terena, a kako je ocenio sporazum koji je dogovoren bolji od onog iz 2011. godine – na koji su se iz Prištine pozivali.\n„(Premijer Kosova Aljbin) Kurti se poziva na sporazum iz 2011. godine ali na osnovu ovog sporazuma, tog sporazuma nema. Primanjivaće se ono što je dogovoreno 2016. godine, dakle nema više nikakvog reciprociteta“, istakao je Petković.\nKako je dodao, to znači i da će se govoriti o onome što je dogovoreno Briselskim sporazumom, pre svega o Zajednici srpskih opština (ZSO).\n„Naš stav od koga nismo odustali je upravo ZSO, nema besplatnog ručka u Briselu, za ovo smo morali da se izborimo“, rekao je Petković.


Sinoć u 20.15 u ulici Srđana Aleksića, opština Novi Grad Sarajevo, policijski službenici Četvrte PU uhapsili su K.S., rođen 1987.godine u Sarajevu i S.Š., rođen 1986. godine u Sarajevu, gde su i nastanjeni, prenosi Srpskainfo.\nOni su uhapšeni zbog postojanja osnova sumnje da su počinili krivično delo napad na službenu osobu u obavljanju poslova bezbednosti.\nNaime, prilikom intervencije, u alkoholisanom stanju, oni su fizički napali i povredili policijske službenike.\nPovređenima je lekarska pomoć ukazana u UKC u Sarajevu, gde su lekari konstatirali lakše telesne povrede.\nO svemu je obavešten dežurni tužilac Kantonalnog tužilaštva Kantona Sarajevo, a osobe uhapšene su predate u prostorije Jedinice za osiguranje objekata i zadržavanje osoba uhapšenih MUP Kantona Sarajevo, piše Klix.


RTCG - Radio Televizija Crne Gore - Nacionalni javni servis :: Region :: Obradović: Do sjutra da puste uhapšene\nGRAĐANI SE RAZIŠLI 17. 03. 2019. 19:07 >> 18:55 20\nGRAĐANI SE RAZIŠLI\nGrađani koji su nalazili ispred zgrade policijske stanice "29. novembar" u Beogradu razišli su se večeras oko 18 sati, nakon što je jedan od lidera opozicije Boško Obradović dao rok da se do sjutra u 15 sati, oslobode svi uhapšeni zbog ulaska u zgradu Radio televizije Srbije.\nObradović je kazao da će organizatori protesta, ukoliko se zahtjev ne ispuni, saopštiti kada je novo okupljanje i da će u svojim zahtjevima ići do kraja.\nObraćajući se sa kamiona ispred policijske stanice "29 novembar", Obradović je kazao da su uhapšeni iz beogradske zgrade policije premješteni u razne prekršajne sudove.\n"Svi uhapšeni koji imaju između 18 i 20 godina su evakuisani iz ove stanice u poslati u različite prekršajne sudove gdje im se izriču različite mjere, od 48 sati zadržavanja do pritvora od mjesec dana", rekao je Obradović.\nOn je kazao i da je predsjednik Srbije Aleksandar Vučić "lud" jer okuplja aktiviste njegove stranke kako bi ih uputio u Beograd.\nPolicija je saopštila da je privela šest osoba zbog "nasilnog" upada u zgradu RTS-a i jednu osobu zbog napada na policiju na današnjim protestima.\nIspred policijske stanice "29 novembar" došlo je na kratko do sukoba demonstranata i policije, javljaju reporteri agencije Beta navodeći da je nekoliko demonstranata policija odvela sa protesta.\nPolicija je neke demonstrante udarala, a prema policiji su poletjele flaše i saksije. Organizatori su saopštili da su još tri uhapšene osobe dobile zadržavanje od 48 sati.\nLider Dveri Boško Obradović pozvao je na mir i poručio peko megafona da se ne ubacuju provokatori.\nOn je poručio predsjedniku Srbije Aleksadnru Vučiću da prestane da hapsi djecu.\n"Mi smo Vučiću krivi", napisao je Đilas na Tviteru.\nMinistar unutrašnjih poslova Srbije Nebojša Stefanović nalazi se u dvorištu policijske stanice u Ulici Despota Stefana, javlja reporter agencije Beta.\nIspred zgrade policijske stanice nalaze se demonstranti koji zahtijevaju oslobađanje uhapšenih zbog sinoćnjeg upada u zgradu RTS-a.\nIspred zgrade Predsjedništva Srbije u Beogradu održavale su se demonstracije protiv Vučića i aktuelne vlasti, a okupljeni su taj dio grada napustili nešto poslije 15.00.\nUšesnici protesta su poslije Vučićeve konferencije za novinare oko zgrade Predsjedništva napravili živi zidi i čekali su da izađe Vučić i da im se obrati.


Šutanovac: Sporazum sa Rusima kao sa NATO – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Šutanovac: Sporazum sa Rusima kao sa NATO\nŠutanovac: Sporazum sa Rusima kao sa NATO RTV Vojvodina 27/06/2017 Politika BEOGRAD – Predsednik Demokratske stranke (DS) Dragan Šutanovac predložio je danas da se, ukoliko postoji potreba, sa Ruskom Federacijom napravi identičan sporazum kao SOFA sporazum sa NATO, za prolaz ruske vojske kroz teritoriju Srbije, ali da se status Ruskog humanitarnog centra ne izjednačava sa oružanim snagama.\nŠutanovac je u saopštenju ocenio da ministar Ivica Dačić upoređuje stvari koje nisu za poređenje, kao što je SOFA sporazum i potencijalni sporazum o posebnom statusu za Ruski humanitarni centar u Nišu.\n“Kada je već Ruski centar u Nišu humanitarni, kao takav treba da ima status. Humanitarnom centru nije potrebno dodeljivati bilo kakav imunitet i samim tim ekstrateritorijalan status”, naveo je Šutanovac.\nUmesto toga, on predlaže da se sa Ruskom Federacijom, ukoliko postoji potreba, napravi identičan sporazum kao SOFA sporazum sa NATO za tranzit ruske vojske kroz teritoriju Srbije.\n“Sporazum identičan SOFA sporazumu sa NATO omogućio bi ruskim vojnicima iste mogućnosti za tranzit kroz Srbiju kao NATO vojnicima kada imaju opravdan razlog i dozvolu Vlade da u pratnji naših organa prođu preko teritorije Srbije”, istakao je Šutanovac.\nOn odbacuje tvrdnje Ivice Dačića i kaže da “Dačić iznosi potpune neistine jer odlično zna da kao ministar odbrane nisam vodio delegacije niti u Niš, niti u kafanu, a niti sam im pevao”.\nŠutanovac je podsetio Dačića na činjenice da je SOFA sporazum sa NATO potpisao ministar Nebojša Rodić 2014. godine, u vreme mandata Ivice Dačića kao premijera, i da ga je poslanička većina SNS-SPS i ratifikovala u Skupštini Srbije.\nSporazum o tranzitnim aranžmanima za snage KFOR na Kosovu i Metohiji u ime SCG potpisan je u vreme mandata njihovog koalicionog partnera Vuka Draškovića 2005. godine, a Vučićeva vlada je okončala proceduru usvajanja Individualnog akcionog plana partnerstva (IPAP) Srbije i NATO.\n“Dačić se danas javno žali kako u svom mandatu nije donosio odluke za koje je po zakonu bio nadležan, ali pored toga i prebacuje odgovornost za svoj nikada započeti posao u MUP”, ističe Šutanovac.\n“Za razliku od Dačića, tokom mandata ministra odbrane, nisam zabavljao zvaničnike iz inostranstva, već zajedno sa svojim timom sproveo najkompleksniju reformu jednog sistema u Srbiji, koju ni danas ne osporava stručna javnost”, dodao je on.\nPrema njegovim rečima, reforma je sprovedena u izuzetno teškim uslovima, sa mnogo otpora, ali bez ijednog štrajka.\n“U ministarstvu unutrašnjih poslova u vreme Dačićevog ministrovanja nije sprovedena reforma zbog čega su policajci, kao nikada pre, protestovali sa transparentima na kojima su zahtevali ‘iste uslove kao u vojsci'”, zaključio je Dragan Šutanovac, saopšteno je iz DS.\nProsečna neto plata u maju 47.136 dinara\nDodik: Referendum u Republici Srpskoj će biti održan\nMirović: Podrška unapređenju položaja Roma\nKuburović razgovarala sa šefom Kancelarije SB u Srbiji\nRTV Vojvodina 31/05/2017 Poslednje objavljeno Šutanovac: Sporazum sa Rusima kao sa NATO\nRTV Vojvodina 27/06/2017 Prosečna neto plata u maju 47.136 dinara\nRTV Vojvodina 27/06/2017 Jedite kajsije da sačuvate srce i vid\nRTV Vojvodina 27/06/2017 Većina roditelja smatra da narkomanija nije “prava bolest”\nRTV Vojvodina 27/06/2017 UN: Više od 200.000 slučajeva obolelih od kolere u Jemenu


DAEŠ počeo da osvaja Avganistan - 05.12.2015, Sputnik Srbija\nTeroristi DAEŠ–a, takozvane Islamske države, osvojili su niz teritorija na istoku Avganistana, prenosi dopisnik „Tajmsa“. 05.12.2015, Sputnik Srbija\n21:25 05.12.2015 (Osveženo: 18:48 06.08.2021)\nTeroristi DAEŠ–a, takozvane Islamske države, osvojili su niz teritorija na istoku Avganistana, prenosi dopisnik „Tajmsa“.\nVođa Talibana preminuo u Avganistanu\n4 Decembar 2015, 12:45\nOko 1.600 boraca DAEŠ–a osvojili su znatan deo četiri provincije koje se nalaze južno od Dželalabada. Dopisnik „Tajmsa“ navodi da u Avganistanu DAEŠ deluje po istom scenariju kao i u Iraku i Siriji: od neprimetnog prodiranja boraca u region do osvajanja teritorije.\nSaopšteno je da teroristi deluju posebno žestoko, uz mučenja i ubijanja, a hiljade lokalnih žitelja napušta svoje domove. Pokušaji armije Avganistana da zadrže borce otežani su znatnim ljudskim gubicima — najmanje 500 ljudi svakog meseca.\nNapredovanje grupacije povezuju sa raskolom unutar radikalnog pokreta „Taliban“ i izlaskom zapadnih oružanih snaga iz Avganistana. Nije isključeno da su bivši Talibani koji su se priključili DAEŠ–u odgovorni za smrt vođe „Talibana“ Mule Mansura, piše Dejli mejl.\nRusija je konačni cilj avganistanske ćelije DAEŠ-a\n3 Decembar 2015, 21:06\n„Priključivanje DAEŠ–u odgovara nezadovoljnim članovima ’Talibana’, pakistanskim Talibanima, kao i mnoštvu čečenskih i uzbekistanskih boraca. Sada oni nisu međunarodna pretnja kao na Bliskom istoku, ali mogu to da postanu za tri do pet godina“, rekao je „Tajmsu“ visoki diplomata u Kabulu.\n„Ne razumemo potpuno razloge zbog kojih DAEŠ ovde ima mnogo novca, mnogo više nego ’Talibani“, dodao je on.\nPredstavnik Ministarstva odbrane SAD rekao je „Tajmsu“ da je Pentagon upoznat sa prisustvom boraca u Avganistanu koji su povezani sa DAEŠ–om.\n„Stalno pratimo da li će na njihova pojava imati značajan uticaj na karakter pretnji u regionu“, izjavili su u Pentagonu.


Đurić: Izbori u nedelju izbori za opstanak srpskih opština; obavite svoju građansku i srpsku dužnost | Radio Kosovska Mitrovica\nĐurić: Izbori u nedelju izbori za opstanak srpskih opština; obavite svoju građansku i srpsku dužnost\n15. May, 2019 17:45 |\nDirektor Kancelarije za KiM Marko Đurić pozvao je sve građane severnog Kosova i Metohije u opštinama Kosovska Mitrovica, Zvečan, Zubin Potok i Leposavić da u nedelju 19. maja izađu na izbore i glasaju za kandidate Srpske liste, i da svojim aktivnim doprinosom doprinesu tome da očuvamo jedinstvo sa državom Srbijom.\n“Da ostanemo organski povezani sa institucijama naše države, da ne dozvolimo albanskim političarima koji su smislili pokvaren, ali prilićno proziran plan, kako da se otarase srpske kontrole na četiri opštine sa srpskom većinom na severu Kosova i Metohije, da im ne dozvolimo da sprovedu taj plan” rekao je Đurić.\nĐurić je istakao da postoji ideja da se Srbi podele i posvađaju i iskoriste neke među SRbima da promoišu i uspostave svoju kontrolu u opštinama sa srpskom većinom i naglasio da će u nedelju, 19. maja, Srbi pokazati da su složni.\n“Izbori 19. maja nisu klasični izbori za Srbe na KiM između političkih stranaka, već su izbori na kojima se radi o očuvanju srpskog karaktera 4 opštine sa srpskom većinom, zbog toga molim i apelujem da shvate nedeljne izbore najozbiljnije. Svi u Prištini se nadaju da se nećemo odazvati, nadaju se da će pokazati da oni napreduju i u broju i u snazi na severu Kosova i Metohije i zato jako važno da pokažemo našu snagu i slogu, i da im pokažemo da ćemo uvek i svuda da se borimo za to da te opštine ostanu naše , kao što jesu srpske i 19. maja svi ćemo pokazati da to jeste i da će biti tako”, rekao je Đurić.\nPoručio je da “možemo da imamo 1001 razliku u centralnoj Srbiji, ali na severu KiM moramo biti i bićemo kao jedan”.\n“Pokazaćemo da nas neće pobediti našom lenjošću i nespremnošću da uradimo ono najminimalnije što treba da uradimo da bismo sačuvali svoj kućni prag”, rekao je direktor Kancelarije za KiM.\nĐurić kaže da je u pitanju to da se sačuva srpski karakter kućnog praga u Kosovskoj Mitrovici, Leposaviću, Zvečanu i Zubinom Potoku, “a ne o nečemu drugom i ne o bilo kakavoj lokalnoj ili svetskoj politici”.\n“Zato još jednom 19. maja molim sve da obave svoju građansku dužnost, i svoju ako hoćete srpsku dužnost” poručio je Đurić.


Abazović objavio: Uhapšen ambasador Crne Gore u Poljskoj Budimir Šegrt - Sputnjik Srbija\nAbazović objavio: Uhapšen ambasador Crne Gore u Poljskoj Budimir Šegrt\n19:27 29.12.2020 (osveženo 20:00 29.12.2020) Preuzmite kraći link\nPotpredsednik Vlade Crne Gore Dritan Abazović objavio je da je uhapšen bivši ministar zdravlja i ambasador Crne Gore u Poljskoj Budimir Šegrt.\n"Nema nedodirljivih! Borba protiv visoke korupcije ostaje prioritet! Dokazaćemo da je država jača od organizovanog kriminala!", objavio je Abazović na društvenoj mreži Tviter.\n"Vijesti" su ranije danas objavile da je specijalna državna tužiteljka Lidija Vukčević odredila je tužilačko zadržavanje do 72 sata nekadašnjem izvršnom direktoru privatne bolnice "Meljine" Budimiru Šegrtu, nakon saslušanja u Specijalnom državnom tužilaštvu.\nŠegrt je, prema saznanjima "Vijesti", negirao da je počinio krivično delo za koje ga sumnjiči SDT. Zadržavanje je određeno i nekadašnjem zameniku direktora bolnice "Meljine", Radivoju Božoviću.\nOsumnjičen za zloupotrebu položaja u privrednom poslovanju\nSpecijalna državna tužiteljka ih saslušava "u svojstvu osumnjičenih za krivično delo zloupotreba položaja u privrednom poslovanju".\nPrema podacima iz biografije, u Atlas grupi je 2009. radio kao vođa projekta “Meljine kompleks”, a 2010. dobio je mesto izvršnog direktora privatne zdravstvene ustanove Opšta bolnica Meljine.\nVukčević je 25. decembra saopštila da su istraživanjem kupoprodaje bolnice u Meljinama utvrdili da je država oštećena za oko 10 miliona eura.\nObjasnila je da je kupac (konzorcijum na čijem čelu je bila Atlas grupa) po nalogu Duška Kneževića (predsednik Atlas grupe), a suprotno ugovoru, založio imovinu za kredite koji nijesu korišteni namenski, prenose "Vijesti".\n"Ti krediti su veći od 11 miliona eura i ni danas nijesu vraćeni", rekla je specijalna tužiteljka.\nVlada je vojno-bolnički kompleks u Meljinama prodala sredinom 2008. godine, a ugovorena kupoprodajna cena je bila 25 miliona eura.\nU toj privatizaciji prošlo se - od obećanja za preporod i neispunjenih ugovorenih investicija, preko zahteva države da se raskine ugovor i stečaja, istrage o tom poslu, do pokretanja arbitražne parnice Atlas grupe koja traži obeštećenje, tvrdeći da su crnogorski nadležni organi "nezakonuto postupali i u slučaju kompleksa Meljine".\nSpecijalno državno tužilaštvo do sada je protiv Duška Kneževića podiglo više optužnica - za organizovanje kriminalne grupe, pranje novca i zloupotrebu položaja u privrednom poslovanju, prenose "Vijesti".


Prof. dr Rade Doroslovački održao predavanje na temu „Prilog kreaciji načela obrazovanja“ | UNIBL\n01. februar 2016. 15:43:19 Univerzitet u Banjoj LuciOpšte\nProf. dr Rade Doroslovački, dekan Fakulteta tehničkih nauka Univerziteta u Novom Sadu, održao je 01. 02. 2016. godine, predavanje za zaposlene i studente Univerziteta u Banjoj Luci na temu: „Prilog kreaciji načela obrazovanja“.\nPolazeći od teze da je na djelu rapidno urušavanje obrazovnog sistema u Srbiji, prof. Doroslovački se u svom veoma interesantnom i inspirativnom izlaganju pozabavio pitanjima šta je uzrokovalo takvo stanje, kakve promjene je obrazovnom sistemu donijela Bolonja, te šta se može i treba učiniti na njegovom poboljšanju.\nNaglašavajući neophodnost reforme obrazovnog sistema, prof. Doroslovački je iznio prijedlog radne verzije 10 aksioma obrazovanja, podsjećajući pri tom na neka dobra rješenja u svijetu koja bi se mogla primijeniti i u obrazovnim sistemima na ovim prostorima.\nPrije početka predavanja, gostu iz Novog Sada dobrodošlicu u ime našeg Univerziteta poželjela je prof. dr Valerija Šaula, prorektor za međunarodnu saradnju. Prof. Šaula je podsjetila prisutne da je Rektorski kolegijum Novosadskog univerziteta nedavno boravio u Banjoj Luci, kada je na sastanku sa Proširenim kolegijumom UBL, razgovarano o akcionom planu saradnje dva univerziteta za ovu godinu , te istakla da se današnje predavanje prof. Doroslovačkog može smatrati prvom konkretnom aktivnošću na realizaciji pomenutog plana.\nProf. dr Doroslovački studije matematike na Prirodno-matematičkom fakultetu Univerziteta u Novom Sadu okončao je 30.06.1976. godine za 2 godine i 9 meseci, dok je paralelni studij mašinstva završio na Fakultetu tehničkih nauka (FTN).\nNa Fakultetu tehničkih nauka UNS zaposlen je od 1978. godine, a u svom dugogodišnjem plodnom radu posebno se istakao na području pedagoškog rada. Na osnovu takvog iskustva proisteklo je preko 20 objavljenih udžbenika i zbirki zadataka iz matematike. Objavio je preko 50 naučnih radova, dominatno na međunarodnim nivoima, kao i znatan broj saopštenja na domaćim i međunarodnim skupovima.


Ukrajinski predsjednik Volodimir Zelenski posjetio je vojnike na prvoj liniji fronta sa separatistima koje podržava Rusija u regionu Donjeck, 11. februara 2021.\nTenzije između Kijeva i Moskve rastu uslijed sve češćih prekida primirja na istoku Ukrajine, ali i izvještaja o ruskim vojnim manevrima na granici između dvije zemlje koji ne isključuju mogućnost invazije. Pojedini analitičari ocjenjuju da ovim aktivnostima Rusija testira predanost administracije Džoa Bajdena (Joe Biden) Ukrajini, pišu svjetski mediji.\nEvropska unija i Velika Britanija obećale su "nepokolebljivu" podršku vladi Ukrajine zbog zabrinutosti oko moguće vojne eskalacije na istoku zemlje ili moguće nove ofanzive protiv saveznika u NATO-u uslijed nedavnog gomilanja ruskih trupa, ističe Gardijan (The Guardian) dodajući da su podršku Kijevu izrazili mnogi zapadni lideri uključujući američkog predsjednika Džoa Bajdena.\nKabinet Borisa Džonsona (Johnson) je 5. aprila saopštio da je britanski premijer značajno zabrinut zbog ruske aktivnosti na Krimu i na ukrajinskoj granici, i u telefonskom razgovoru s predsjednikom Volodimirom Zelenskim "potvrdio svoju nepokolebljivu podršku suverenitetu i teritorijalnom integritetu Ukrajine". Ranije je visoki predstavnik EU za spoljnu politiku i bezbjednost Žozep Borelj (Josep Borrell) rekao da "s ozbiljnom zabrinutošću prati rusku vojnu aktivnost oko Ukrajine".\nRuska vlada je negirala da planira vojni napad ali, ukazuje Gardijan, nije demantovala pokrete trupa. Zamjenik ministra inostranih poslova te zemlje Sergej Rjabkov izjavio je u ponedeljak da Rusija radi "ono što smatra neophodnim" i da će "ignorisati signale" zabrinutosti Sjedinjenih Država i drugih zapadnih zemalja.\nRusija je upozorila NATO da ne šalje bilo kakve trupe da pomognu Ukrajini, uslijed izvještaja o velikom nagomilavanju ruske vojske na njenim granicama, ističe BBC naglasivši da je portparol Kremlja Dmitrij Peskov rekao je da će u suprotnom Rusija preduzeti "dodatne mjere".\nNedavno je u izjavi za Rojters (Reuters) zvaničnik NATO-a izjavio da Rusija podriva napore za smanjenje tenzija u istočnoj Ukrajini i da saveznici dijele svoju zabrinutost zbog nedavnih vojnih aktivnosti Rusije velikih razmjera u Ukrajini i okolini. Zelenski se, dodaje BBC, pridružio kritikama rekavši da su "vojne vježbe i moguće provokacije duž granice tradicionalne ruske igre".\nRuski zvaničnici to nisu potvrdili, niti su dali bilo kakve precizne brojeve. "Ruska Federacija pomjera svoje oružane snage unutar svoje teritorije po svom nahođenju", rekao je portparol Kremlja naglasivši ka to "ne treba nikoga da brine i da ne predstavlja prijetnju nikome".\nKijev i Moskva se međusobno optužuju za izazivanje eskalacije sukoba, koji je u proteklih sedam godina odnio oko 14.000 života, piše Fajnenšl tajms (The Financial Times) i dodaje da je Kremlj optužio ukrajinske snage da su nastavile neprijateljstva kao uvod u borbe u punom obimu.\nVladimir Putin je optužio Ukrajinu da ne ispunjava svoje obaveze iz sporazuma u Minsku iz 2015. tvrdeći da je Kijev "isprovocirao" nedavno rasplamsavanje. List ukazuje kako se sporazum - koji je ublažio sukobe - našao na udaru zbog nevoljnosti Rusije da prizna svoju ulogu u ratu i otpora Ukrajine da ustavom prizna autonomiju dva konfliktna regiona.\nTenzije su naročito intenzivirane uslijed izvještaja o ruskim vojnim manevrima na granici s Ukrajinom i nakon što je specijalna posmatračka misija OSCE-a u Ukrajini izvijestila o stotinama kršenja primirja - uključujući 493 incidenta u regionu Donjeck na dan 26. marta, javio je Juronjuz (Euronews).\nRuska invazija na Ukrajinu ne može biti potpuno isključena, rekao je za evropski televizijski kanal Piter Dikinson (Peter Dickinson), urednik onlajn publikacije pri tink-tenku Atlantskog savjeta (UkraineAlert, Atlantic Council).\n"Godine 2014. niko nije vjerovao da Ukrajina može biti napadnuta, ili da istočna Ukrajina može biti napadnuta, a jesu", kazao je Dikinson naglasivši kako je mirovni proces u potpunom zastoju.\n"Rusija i Ukrajina uopšte ne mogu da pronađu bilo kakvu vrstu zajedničkog jezika", ocjenjuje Dikinson u izjavi za Juronjuz i dodaje da, ako bi se invazija zaista dogodila, "najlogičnija prijetnja bila bi vjerovatno na jugu Ukrajine".\nMada analitičari kažu da Rusija nije pokrenula dovoljno vojnih trupa za potpunu invaziju na istočnu Ukrajinu, mnogi smatraju da Moskva ovim aktivnostima nastoji da testira dubinu podrške američkog predsjednika Ukrajini, ukazuje Volstrit džurnal (The Wall Street Journal).\nMoskva želi da testira posvećenost Bajdenove administracije Ukrajini, ali je i frustrirana sopstvenim neuspjehom da tamo ostvari svoje ciljeve, rekao je Džejms Šer (James Sherr), viši saradnik Estonskog instituta za spoljnu politiku u Međunarodnom centru za odbranu i bezbjednost u Talinu.\nVojni ekspert nezavisnog moskovskog Centra za analizu strategija i tehnologija Mihail Barabanov kaže da raspoređivanje trupa podsjeća na poteze poslije ruske aneksije Krima 2014. godine, kada je Putin rotirao vojne jedinice na granici s Ukrajinom. "U ovom trenutku postoji nekoliko bataljona taktičkih grupa iz drugih vojnih okruga, slično onome kako je [pojačanje granice] izvršeno 2014. i 2015. godine", kazao je Barabanov.\nPrema riječima Mejsona Klarka (Mason Clark), analitičara za Rusiju pri nezavisnom Institutu za proučavanje rata u Vašingtonu, Moskva je početkom marta pokrenula kampanju dezinformisanja, optužujući Ukrajinu kako na proljeće priprema ofanzivu na teritorije koje drže pobunjenici. Mediji pod kontrolom Kremlja i Putinov portparol, Dmitrij Peskov, pojačali su narativ, rekao je on.\nVolstrit džurnal dodaje da je ruski prezenter vijesti i jedan od glavnih propagandista Kremlja, Dmitrij Kiseljov, optužio SAD da koriste Ukrajinu kao izgovor za stvaranje novog sukoba s Rusijom, pojačavajući antiameričku retoriku na nivoe kakvi su bili tokom sukoba 2014. "Zapad se priprema ni za šta manje nego za rat s nama", rekao je Kiseljov u dramatičnom uvodu programa Vijesti nedjelje na ruskoj državnoj televiziji, napisao je njujorški list.\nBajdenova administracija, suočena s onim što bi mogao da bude njen prvi ozbiljan test s Rusijom, upozorava Moskvu protiv upotrebe bilo kakve vojne sile dok su se ruske trupe okupljale duž istočne granice s Ukrajinom, napisao je u rubrici 'Mišljenja' kolumnist Vašington posta (The Washington Post) Dejvid Ignašius (David Ignatius) naglasivši da ono po čemu se situacija u Ukrajini razlikuje od ostalih diplomatskih izazova je to što potencijalno uključuje silu.\nSnimke i izvještaje o ruskim trupama i artiljeriji na granici s Ukrajinom, zvaničnici Pentagona za sada posmatraju kao na dokaze o najavljenim vojnim vježbama umjesto kao pripreme za invaziju, ali pažljivo prate situaciju. "Naš cilj je da nametnemo troškove za akcije koje smatramo neprihvatljivim, istovremeno tražeći stabilnost", rekao je visoki zvaničnik Bajdenove administracije dodajući da opcije SAD uključuju ubrzanu pomoć Ukrajini i sankcije.\nBajden je od dolaska na vlast pokušao da nagovijesti čvršći stav prema Rusiji. Nakon hapšenja Navaljnog, savjetnik za nacionalnu bezbjednost Džejk Saliven (Jake Sullivan) je upozorio: "Za razliku od prethodne administracije, mi ćemo preduzeti korake da Rusiju označimo odgovornom za niz malignih aktivnosti koje je preduzela."\nStroge poruke Bajdenove administracije o Rusiji posljednjih dana najnoviji su primjer kako Bijela kuća i Stejt department pokušavaju da pojačaju spoljnu politiku SAD poslije godina prekida i neorganizovanosti Trampove administracije (Donald Trump) a središte te strategije je obnova saveza, odnosno sa zemljama NATO-a kada je riječ o suprotstavljanju Rusiji, ocjenjuje kolumnist Vašington posta Dejvid Ignašius.


Krivično procesuirati članove Regulatorne agencije za energetiku\nNalazite se ovdje:Početna»Antikorupcijske politike»Krivično procesuirati članove Regulatorne agencije za energetiku\nAntikorupcijske politike, Saopštenja za medije, Urbanizam 08/04/2012\nMANS će naredne sedmice podnijeti krivičnu prijavu protiv bivših i sadašnjih članova Regulatorne agencije za energetiku (RAE) zbog sumnje da u kontinuitetu zloupotrebljavaju službeni položaj, protežirajući interese elektroenergetksih kompanija i sa njima povezanih lica, umjesto da rade u korist građana.\nZvaničnici RAE spremaju se da ovih dana da još jednom povećaju namet građanima time što bi odobrili poskupljenje struje koje su zahtijevali Elektroprivreda i Crnogorski Elektroprenos.\nUkoliko RAE pristane na zahtjev da je poskupljenje struje opravdano zbog povećanja takozvanog regulatornog prihoda, odnosno profita EPCG i Prenosu, građani će ponovo iz svojih džpova morati da odvajaju za bogaćenje čelnika EPCG i njihovih partnera.\nPodsjetimo, struja je već jednom poskupjela ove godine i to ne zbog loše elektroenergetske situacije, čime se opravdavala visoka cijena uvozne električne energije, već zbog toga što je građanima nametnuto nezakonito plaćanje gubitaka na lošoj prenosnoj mreži.\nUstavni i Upravni sud su već ranije svojim presudama ukazali da RAE donosi nezakonite odluke dozvoljavajući ovakve mahinacije sa cijenom struje, ali se takve presude očigledno ignorišu i niko za to ne snosi posljedice.\nUstavni sud je zaključio da je nezakonita i neustavna odluka RAE da građani plaćaju skuplje račune za struju zbog takozvanih tehničkih i komercijalnih gubitaka. Istovremeno se u to mrežu ne ulaže već se desetine miliona Eura drže u Prvoj Banci kako bi se obezbijedila njena likvidnost.\nMANS je od Upravnog suda tražio da poništi odluku o januarskom povećanju cijene struje koji je donijela RAE a od Ustavnog suda da obori najnoviju metodologiju obračuna struje po kojoj bi struja opet trebala da nezakonito poskupi.\nOvo je posebno bitno i kako bi nadležni državni organi ispitali da li su članovi RAE stimulisani od strane EPCG jer konstantno donose odluke suprotne zakonima, koje potpuno obesmišljavaju na štetu građana a u korist monopolističke EPCG.\nMANS će tražiti i da se ispita da li su oni prekršili Zakon o energetici, odnosno dio koji zabranjuje konflikt interesa, imajući u vidu da od osam bivših i sadašnjih članova RAE samo jedan nema akcije u EPCG i povezanim firmama. Takvo njihovo ponašanje ukazuje da imaju direktan interes da EPCG posluje sa što većim profitom.\nZa takav nezakoniti rad članovi RAE dobro su plaćeni i u samoj agenciji gde njihove plate iznose znatno više od prosječnih u Crnoj Gori, pa je posljednjih šest godina za njih iz budžeta odvojeno nešto manje od miliona eura.\nSve to bi mogao biti dobar motiv zbog čega više vode računa o EPCG nego o zakonskoj obavezi da je kotrološu, pa RAE nikada nije objavila ugovore o uvozu struje EPCG čija vrijednost po podacima MANS posljednje četiri godine iznosi preko 200 miliona eura.\nMANS je još od početka godine i prvih protesta protiv poskupljenja struje ukazivao na sumnju da članovi RAE rade nezakonito, što ima direktnu posljedicu na cijenu struje, ali i na količinu profita koju će prigrabiti EPCG na račun građana. Međutim, Vlada Crne Gore, kao većinski vlasnik EPCG je ostala nijema na zahtijeve ogromnog broja građana da se preispitaju poskupljenja, ali i da se inicira provjera zakonitosti rada RAE.\nMANS poziva državno tužilaštvo da konačno okrene leđa privatnim i partijskim interesima vladajuće elite i njihovih strateških partnera i konačno počne da ostvaruje ono što je njegova primarna funkcija – zaštita javnog interesa.\nElektroprivreda Crne Gore EPCG RAE Regulatorna agencija za energetiku Vlada Crne Gore\nPredhodni članakMANS traži poništenje posljednje odluke Regulatorne agencije za energetiku (RAE)\nSlijedeći članak Nova krivična prijava protiv Miomira Mugoše i Branimira Gvozdenovića


Leto na Zvezdari: Bioskop na otvorenom na četiri lokacije - Dan u Beogradu\nNaslovna » Izlasci » Film » Leto na Zvezdari: Bioskop na otvorenom na četiri lokacije\nLeto na Zvezdari: Bioskop na otvorenom na četiri lokacije\nAh Neša 18. avgust 2018. Film Postavite komentar\nNa Mirijevskom šetalištu sinoć je počela manifestacija „Bioskop na otvorenom“ u okviru popularnog „Leta na Zvezdari“.\nGradska opština Zvezdara drugu godinu zaredom organizuje „Bioskop na otvorenom“ i to na četiri lokacije na teritoriji ove opštine: na Mirijevskom šetalištu, u Velikom Mokrom Lugu, na Konjarniku i kod Vukovog spomenika.\nCilj projekta je da se tokom leta – letnjeg raspusta i godišnjih odmora – pruži građanima Zvezdare prilika da besplatno pod vedrim nebom pogledaju poznata filmska ostvarenja domaće i strane kinematografije. Takođe, želja organizatora je da se „Bioskop na otvorenom“ bude prisutan u svim krajevima opštine Zvezdara.\nBioskop na otvorenom – program\n20.30… Neviđeni 2\n22.15… Crni panter\n20.30… Cvrle – Nikad ne letiš sam\n22.00… Osvetnici: Rat beskraja\nTagovibioskop na otvorenom film izlasci leto u beogradu mirijevsko šetalište za dž zvezdara\nPrethodni Manifestacija 11. Letnji pozorišni dani na Olimpu\nSledeći Plej-of za Ligu Evrope: Partizan – Bešiktaš


Be OS za Internet uređaje\nKompanija Be iz Menlo Parka, Kalifornija, nama poznata uglavnom po istoimenom operativnom sistemu, ima nameru da ove jeseni ponudi Internet aparate zasnovane na svom novom „čedu“ BeIA OS (Be Internet Appliance Operating System).\nBeIA se pojavio u februaru i namenjen je jednostavnim uređajima poput web tabli i posebnih uređaja za zabavu pomoću kojih se preuzimaju audio i video sadržaji koji se emituju sa Interneta.\nU tom cilju, kompanija je potpisala ugovor sa tajvanskim proizvođačem hardvera Arima Computer Corporation. Namera Be-a je da zajednički razviju proizvode za Internet koji bi se zatim prodavali OEM proizvođačima i drugim kompanijama. Oni bi, naravno, mogli da slobodno prilagođavaju i menjaju korisničko sučelje i prodaju uređaje kao svoje proizvode.\nOvo udruživanje će, prema proceni zvaničnika kompanije Be, skratiti BeIA proizvodima put od proizvođača do konačnih korisnika. Be tvrdi da je snaga ovog operativnog sistema u stabilnosti, mogućnosti da superiorno rukuje vrlo raznolikim multimedijalnim sadržajem i, naročito, modularnom dizajnu koji daje veliku prilagodljivost.\nMeđu kompanijama koje podržavaju BeIA nalaze se i Hitachi, Compaq i Qubit, koji su kupili licencu za korišćenje BeIA u svojim novim web uređajima.


Komesar SE za ljudska prava pozvao države da preuzmu vlasništvo nad Inicijativom REKOM | CENTAR ZA DEMOKRATIJU I TRANZICIONU PRAVDU\nKomesar Saveta Evrope (SE) za ljudska prava pozvao je države da podrže osnivanje Regionalne komisije za utvrđivanje činjenica o ratnim zločinima i drugim teškim kršenjima ljudskih prava počinjenim na teritoriji bivše Jugoslavije od januara 1991. do decembra 2001. godine (REKOM).\nU izveštaju „Nestale osobe i žrtve prisilnih nestanaka u Evropi”, objavljenom 22. februara 2017. godine, Komesar je ukazao da je REKOM-u neophodna politička podrška jer su „utvrđivanje istine o teškim kršenjim ljudskih prava i prisilnim nestancima, kao i uvažavanje i sećanje na žrtve ovih zločina ključni za dostizanje trajnog mira i pomirenja“.\nPrema njegovim rečima, Inicijativa za osnivanje REKOM-a je posebno važna, jer je u Evropi osnovano jako malo komisija za istinu, uprkos tome što međunarodno pravo prepoznaje pravo žrtava na istinu.\nTakođe, Komesar SE za ljudska prava među preporukama je naveo da države treba da podrže uspostavljanje efikasnih i nezavisnih nacionalnih ili regionalnih tela za utvrđivanje istine, a da države naslednice bivše Jugoslavije treba da preuzmu vlasništvo nad Inicijativom za REKOM.\nU Izveštaju su sumirani nalazi i preporuke komesara za unapređivanje potrage za nestalim osobama i zaštitu prava žrtava prisilnih nestanaka u državama članicama Saveta Evrope.\nIzveštaj je usledio nakon okruglog stola sa braniocima ljudskih prava koji je sredinom 2016. godine održan u Strazburu, a na kojem su učestvovali predstavnici SE, Specijalni izvestilac UN o braniocima ljudskih prava, član Radne grupe UN za prisilne nestanke i branioci ljudskih prava iz država članica SE, među kojima i Fond za humanitarno pravo.


Dodik: Politika sile ne rešava situaciju u BiH\nPolitika sile nikada neće rešiti situaciju u BiH, izjavio je premijer Republike Srpske Milorad Dodik u intervjuu za agenciju Frans pres, pred sastanak zemalja zapadnog Balkana sa evropskim zvaničnicima u Sarajevu.\n"Odbacujem metode sile i batine i spreman sam da razgovaram o svim pitanjima u BiH kroz dijalog i kompromis (činilaca u BiH)", rekao je Dodik.\nDodik je rekao da "partneri" Republike Srpske za izmenu Ustava BiH nisu SAD, Evropa, Rusija, Turska, već "predstavnici muslimana i Hrvata" u BiH.\n"Posvećeni smo evropskoj integraciji, ali odnosi u okviru BiH su u našoj nadležnosti", rekao je Dodik, ističući da će isključivo "dijalog" zajednica u BiH omogućiti "da se dođe do Ustava koji će obezbediti funkcionisanje" države.\nDodik je kazao da je "ravnoteža koja se zasniva na dva entiteta, tri naroda i minimalno funkcionisanje zajedničkih institucija, jedini održiv model za BiH".\nOn je rekao da je spreman da razmotri nezavisnost RS, ukoliko se njena autonomija "dovede u pitanje". Međutim, kako je rekao, ni nezavisnost, ni referendum o nezavisnosti "nisu tema koja nas u ovom trenutku preokupira".\nNeprihvatljivo je smatrati da je "potpuna centralizacija najbolje rešenje" za BiH, rekao je Dodik, dodajući da će takvo rešenje uvek odbaciti.


Veliko povećanje plata u Nemačkoj - Šljaka Karijera\nadmin 12. januara 2016. 0\nNemačka bi za ovu godinu trebalo da evidentira snažan realni rast plata. Plate su realno (prilagođene inflaciji) porasle za 2,4 odsto u periodu jul-septembar, u poređenju saistim periodom lani, navodi se u saopštenju Destatisa idodaje da su u drugom tromesečju plate porasle za 2,7 odsto,a u prvom za 2,5 odsto, prenosi agencija „Frans pres“.\n„Elementi redovnih plata i specijalni bonusi su doprineli povećanju. Uzimajući u obzir razvoj situacije u prva tri kvartala, značajno povećanje realnih zarada seočekuje za celu 2015. godinu“, saopštili su statističari Destatisa. Početkom 2015. godine, Nemačka je uvela jedinstvenu minimalnu zaradu od 8,50 evra po satu.\nU vreme velike krize treba reagovati brzo i adekvatnim merama što pre umanjiti posledice. Tako upravo čine oni koji vode uspešne privrede. Nemačka, najmoćnija medju njima, koristi svoja iskustva …


Cikotić obišao kamp Lipa: Migrantska kriza ide u pravom smjeru - Ilidza.ba I\nHome/Bosna i Hercegovina/Cikotić obišao kamp Lipa: Migrantska kriza ide u pravom smjeru\n“Raduje me vidljiv napredak na ovoj lokaciji, jer je svim ljudima neophodno osigurati dostojanstven tretman – vrijedan čovjeka. Razgovarali smo o sigurnosnim i humanitarnim aspektima situacije sa migrantima i izbjeglicama u BiH, odnosno neupitnoj podršci Evropske unije u svemu ovome. Jasno je da državne vlasti u Bosni i Hercegovini moraju još dosta toga uraditi i unaprijediti, s obzirom da je i upravljanje procesom migracija jedan od onih 14 uslova za pridruživanje Evropskoj uniji. Također, neophodno je ravnomjernije raspoređivanje tereta i odgovornosti u ovoj situaciji, ili da budem konkretnija, potreban je doprinos i angažman svih dijelova države”, izjavila je Johansson.\n“Evidentan je napredak u posljednje vrijeme, krenuvši od poboljšanja uslova ovdje u kampu Lipa, pa do niza drugih realiziranih aktivnosti. Taj kurs koji smo zauzeli u zadnjih nekoliko mjeseci ima puno razumijevanje i podršku Evropske unije i to je ono što me hrabri. Davno su prepoznati naši nedostaci, u smislu neravnomjernog raspoređivanja tereta migracijskog procesa, nepostojanja institucionalnog odgovora, kao i adekvatnih zakonskih rješenja, ali napokon se ističu i prepoznaju naši ogromni napori i nastojanja za što efikasnijim upravljanjem migrantskom situacijom”, dodao je ministar Cikotić\n“Mi smo od prvog dana bili partner i sarađivali sa svima, ali jasno je da ne možemo snositi kompletan teret migrantske krize u državi. Jasno smo iznijeli naše stavove i mogućnosti, te izrazili želju da zajedno sa nadležnim državnim institucijama i uz podršku Evropske unije značajno unaprijedimo sigurnosni, humanitarni i svaki drugi aspekt migracijskog procesa u kantonu. Želimo pomoći svim ljudima, uz prvenstvenu zaštitu sigurnosti naših građana i njihove imovine”, riječi su premijera Ružnića.


Vojna industrija - Reforma\n26. 12. 2017. - 26. decembar 2017.\nMinistar odbrane Aleksandar Vulin i ministar unutrašnjih poslova Nebojša Stefanović prisustvovali su prezentaciji novih modela savremenog streljačkog naoružanja domaće proizvodnje u bazi Specijalne antiterorističke jedinice. Reč je o usavršenim modelima streljačkog naoružanja u čijoj izradi su učestvovali domaći proizvođači namenske industrije „Zastava oružje“ iz Kragujevca, „Teleoptik“ iz Zemuna i „Prva petoletka“ iz Trstenika. Izvor: http://www.mod.gov.rs/cir/11999/domaca-tehnologija-u-sluzbi-bezbednosnih-snaga-11999\n26. 10. 2017. - 26. decembar 2017.\n17. 01. 2011. - 17. januar 2011.\nVojna industrija je potpisala ugovore o izvozu u vrednosti od 1,2 milijarde dolara u 2010., dok je godinu ranije izvoz bio vredan 400 miliona dolara, piše ’Danas’ u članku o povratku vojne industrije na veliku scenu.\n12. 05. 2010. - 12. maj 2010.\nViše javno tužilaštvo u Beogradu podnelo je zahtev za otvaranje istrage protiv bivšeg ministra odbrane Davinića pod sumnjom da je zloupotrebio službeni položaj u poslovima izvoza oružja. Zahtev za pokretanem istrage je u vezi sa izvozom oružja od pre nekoliko godina kada je oružje, navodno, prodato po ceni nižoj od tržišne. Više javno tužilaštvo podiglo je optužnicu protiv Davinića kojom ga tereti i za krivično […]\n28. 08. 2009. - 28. avgust 2009.\nMinistri odbrane Srbije i Iraka potpisali su ugovor o izvozu oružja i vojne opreme u vrednosti od preko 100 miliona dolara. Ministar odbrane Dragan Šutanovac je izjavio da će ovaj ugovor omogućiti otvaranje 6000 novih radnih mesta u vojnoj industriji.\n27. 08. 2009. - 27. avgust 2009.\nNa inicijativu ministra odbrane Dragana Šutanovca, preduzeće „Jugoimport SDPR” potpisalo je ugovor o izvozu oružja i vojne opreme Iraku u vrednosti od 100 miliona dolara. Savezničke snage na čelu sa SAD dale su saglasnost iračkom Ministarstvu odbrane da zaključi ovaj ugovor. Ugovor sa Irakom je najveći pojedinačni izvozni ugovor sklopljen u Srbiji 2009. godine.\n01. 10. 2007. - 1. oktobar 2007.\nU Palati pravde počelo je suđenje Miletu Dragiću, vlasniku fabrike za proizvodnju vojne opreme, Prvoslavu Daviniću, bivšem ministru odbrane, general-majoru Milunu Kokanoviću i pukovniku Jovici Vučkoviću. Oni se terete za to da su ugovorom o kupovini vojne opreme sklopljenim između firme za proizvodnju vojne opreme „Proizvodnja Mile Dragić“ i Vojske SCG oštetili državu za 176 miliona evra.\n11. 01. 2007. - 11. januar 2007.\nMinistarstvo za ekonomske odnose sa inostranstvom Vlade Republike Srbije izdalo je kragujevačkoj fabrici „Zastava oružje“ dozvolu za izvoz oružja u Jermeniju, u vrednosti od 1,75 miliona dolara. Dozvola je izdata nakon što su pribavljena mišljenja ministarstava spoljnih poslova, odbrane i privrede.\n20. 09. 2005. - 20. septembar 2005.\nUprava za borbu protiv organizovanog kriminala UBPOK i Vojnobezbednosna agencija podnele su krivične prijave protiv general-majora Miluna Kokanovića, pukovnika Jovice Vučkovića, kapetana Igora Mijailovića i Mileta Dragića zbog zloupotreba koje su izvršili prilikom nabavke vojne opreme.\n10. 09. 2005. - 10.-11. septembar 2005.\nSaopštenjem koje je dao Kabinet predsednika Državne zajednice SCG, o tome da je Svetozar Marović dobio formalnu pisanu ostavku Prvoslava Davinića na položaj ministra odbrane SCG, privremeno je stavljena tačka na raspravu u vezi sa spornim ugovorima za nabavku vojne opreme s firmom „Proizvodnja Mile Dragić“.


Undetectable: HIV i neandertalci – Optimist LGBT+ magazin\nJedan prijatelj sa stalnim prebivalištem u zapadnoj Evropi, a inače HIV pozitivan, ali undetectable, nedavno je boraveći u Beogradu doživeo vrlo neprijatnu situaciju. Želeći da se upozna sa lokalnim tipovima, a ne želeći da skriva svoj status, na popularnoj aplikaciji za gay dating ga je obznanio i potom dobio par pretećih poruka od kojih je, čini mi se, najgora bila ona u kojoj mu je lik poručio kako mu na njoj nije mesto i kako nije lepo da okolo širi svoj virus. Dok mi je otkrivao ovo svoje iskustvo osećao sam stid ne samo zbog neandertalca koji mu se obratio na takav način, već i zbog svakog drugog stanovnika ovog grada, manje bezobraznog, ali podjednako neupućenog. Kada smo se rastali, pošto nisam mogao da prestanem da razmišljam o svemu ovome, taj stid je počeo da prerasta u bes. Par dana kasnije, nakon što sam u svom okruženju sproveo detaljno istraživanje na ovu temu, on se pomešao sa razočaranjem jer sam po ko zna koji put spoznao koliko smo i dalje neinformisani ili prostim jezikom rečeno, zatucani, iako volimo da istaknemo kako znamo sve i prihvatamo svakoga. Pomenuti osećaj jačim je učinila činjenica da o svemu ovome veoma malo znaju i pripadnici LGBT populacije od kojih se po difoltu očekuje da ne budu neobavešteni kada su ovakve stvari u pitanju, a još manje da bilo koga stigmatizuju.\nČITAJTE: Suđenje na osnovu izgleda: Lukizam


„JOŠ NIJE TOLIKO KRVAVO, ALI…“ Lavrov izdao ozbiljno upozorenje, opasnije je nego pred Drugi svetski rat!\n– Danas situacija u svetu, naravno, nije tako „krvava“ kao u vreme Drugog svetskog rata, ali rizici su mnogo veći i nisu ništa manje opasni – rekao je on.\n– SAD su uništile praktično ceo sistem obuzdavanja u sferi kontrole naoružanja i doktrinarno uvode u svoju praktičnu delatnost principe koji u stvari snižavaju prag upotrebe nuklearnog oružja – rekao je on.\nMinistar je takođe saopštio da će se samit „petorke“ Saveta bezbednosti UN održati čim omogući situacija sa virusom korona.\n– Na samitu bi bilo moguće razmotriti put kardinalnog poboljšanja situacije u sferi bezbednosti na globalnom nivou. Svih pet zemalja su pozitivno odgovorile na predlog predsednika Putina i nadam se da će se samit održati čim to dozvoli situacija sa virusom korona. Samit bi trebalo da se održi uživo – rekao je Lavrov.


Odbojkaši i odbojkašice saznali protivnike u kvalifikacijama za Evropsko prvenstvo - CG Sport\n07/02/2020 - by Mario Andrijašević\nMuška seniorska odbojkaška reprezentacija Crne Gore igraće u grupi F protiv selekcija Grčke, Azerbejdžana i Gruzije.\nŽenska seniorska odbojkaška reprezentacija Crne Gore igraće u grupi D protiv selekcija Slovačke, Finske i Kosova.\nKod odbojkaša plasman na Euro Volej 2021 će ostvariti pobjednici sedam grupa, kao i pet najbolje drugoplasiranih selekcija.\nKod odbojkašica na Euro Volej 2021 plasiraće se prve dvije selekcije iz svih kvalifikacionih grupa.\nGrupe kod muškaraca:\nGrupe kod dama:\nShare the post "Odbojkaši i odbojkašice saznali protivnike u kvalifikacijama za Evropsko prvenstvo"\nTaggedmuška odbojkaška reprezentacija crne goreodbojkaski savez crne goreženska odbojkaška reprezentacija crne gore\nPrethodni članak RSCG proglasio najbolje u 2019. godini: Simić i Radičević najbolji u inostranstvu, Raičević i Bakić u Crnoj Gori\nNaredni članak Gojković odabrao za duel sa Španijom


Petar Rakićević novi košarkaš Crvene zvezde – Sport\nDosadašnji košarkaš Metalca Petar Rakićević od danas je novi igrač Crvene zvezde, saopštili su crveno-beli.\nRakićević, koji je visok 204 centimetara, igra na pozicijama plejmejkera, visokog beka i krila, a sa šampionom Jadranske i Superlige Srbije je potpisao trogodišnji ugovor.\nOn je odmah sa ekipom otputovao u Zadar, gde će crveno-beli u trećem kolu regionalnog takmičenja gostovati domaćem timu u četvrtak, a pred domaćom publikom debitovaće u nedelju protiv Mega Leksa.\nPetar Rakićević je ponikao u Prokuplju (rodjen 1995. godine) gde je napravio prve košarkaške korake, a nakon dvogodišnjeg boravka u Čačku, od 2014. godine nastupao je sa velikim uspehom za ekipu Metalca.\nProtekog leta bio je saigrač Marka Gudurića i Nikole Rebića na Evropskom prvenstvu za igrače do 20 godina, na kome je Srbija osvojila zlatnu medalju.\nmetalac, novi igrac, rakicevic, zvezda


Naslovna » Izlasci » Muzika » Koncerti » Bend Interpol dolazi u Beograd\nNeko drugi 24. januar 2017. Koncerti Postavite komentar\nPol Banks (gitara, vokal), Daniel Kessler (gitara) i Sam Fogarino (bubnjevi) krenuće ovog leta na evropsku turneju kojom će obeležiti 15 godina od izlaska albuma prvenca „Turn On The Bright Lights“ i koji će u celosti izvesti na koncertima. Tako će publika u Beogradu moći uživo da čuje hitove poput „Untitled“, „PDA“, „Obsticle 1“, „Say Hello To The Angels“ i mnoge druge.\nKarte za beogradski koncert benda Interpol biće puštene u prodaju u petak, 27. januara preko Eventim prodajne mreže, po promo ceni od 1790 RSD za parter i 2490 RSD za VIP terasu, dok će određeni broj ulaznica biti dostupan već od srede putem zvaničnog sajta benda.\nDve decenije Interpol-a\nPriča o sastavu Interpol počinje u Njujorku davne 1997. godine kada su Daniel Kessler, Carlos Dengler, Greg Drudy i Pol Banks oformili bend. Tri godine kasnije bubnjar Drudy napušta grupu i na njegovo mesto dolazi Sam Fogarino.\nUgovor sa izdavačkom kućom Matador Records potpisuju 2002. godine i objavljuju prvi album, „Turn on the Bright Lights“, koji se našao se na desetoj poziciji godišnje liste albuma NME magazina, kao i na prvom mestu Pitchfork Media Top 50 Albuma. „Turn On The Bright Lights” je do sada prodat u više od milion kopija i po mnogima i danas važi za najjače ostvarenje u diskografiji benda u muzičkom i liričkom smislu.\nU narednih deceniju i po Interpol je objavio još četiri albuma – „Antics“ (2004), „Our Love to Admire“ (2007), „Interpol“ (2010), poslednji sa basistom Carlosom Denglerom koji posle toga napušta bend, i „El Pintor“ (2014). Banks, Kessler i Fogarino trenutno rade na novom materijalu u rodnom Njujorku koji će objaviti sledeće godine za Matador Records.\nMiljenici kritike i sa armijom fanova, bend je ostao veran svom prepoznatljivom mračnom stavu i pesmama na kojima dominiraju himnični refreni i duboki, teatralni vokal Paula Benksa. Gostovali su u brojnim TV emisijama, poput „Late Show with David Letterman“ i „Conan“, a nastupali su na glavnim binama najvećih svetskih festivala kao što su Coachella, Lollapalooza i Primavera.\nBeograd je jedini grad iz regiona u kojem će njuroški bend nastupiti u okviru turneje „Turn On The Bright Lights Anniversary Тour“ a fanovi iz okolnih zemalja karte mogu da nabave putem Eventim sajta. (danubeogradu.rs)\nTagovialternative interpol izlasci kalemegdan koncerti muzika rock\nPrethodni Filharmonija za zaljubljene, 27. januara\nSledeći „Stado“ za manje od dva meseca – 200.000 gledalaca


Stanove u Srbiji nema ko da kupi - BGnekretnine blog\nStanove u Srbiji nema ko da kupi\npromet nekretnina, stambeni krediti, subvencionisani stambeni krediti, tržište nekretnina\nKrediti, Novosti 016 Jul 2011\nU prvih pet meseci ove godine je odobreno 15 odsto manje stambenih kredita nego za isto vreme 2010. godine.\nU prvoj polovini prošle godine odobreno je 4.300 subvencionisanih kredita, u visini od 153 miliona evra. U istom periodu ove godine oko 1.000 manje takvih kredita je odobreno.\nSmanjenje broja zahteva za stambeni kredit bi moglo bi da bude i veće kada se bude računao i period posle primene odluke Narodne banke Srbije o obaveznom učešću od 20 odsto za stambene kredite.\nDržava je trenutno u velikom problemu. Dosta je uložila u izgradnju jeftinih stanova, jer se ponadala da će na taj način stabilizovati tržište nekretnina, ali ekonomska situacija učinila je svoje, a podizanje učešća za stambene kredite na 20 odsto je doprinelo lošem stanju.\nZato se u Vladi, kako saznaje B92, sada razmišlja o povećanju fonda za subvencionisane stambene kredite. Za ovu godinu predviđeno je 1.7 milijardi dinara za potrebe subvencionisanih kredita. Više od polovine te sume već je potrošeno.\nKako bi se dala mogućnost što većem broju ljudi da kupe stanove, u vladi se razmišlja da se poveća taj fond. Naime, od ministarstva finansija se traži dodatnih milijardu dinara za finansiranje subvencionisanih kredita, ali je realnije da će fond biti povećan za 500 miliona.\nUkoliko bi se ova sredstva odobrila biće više povoljnih stambenih kredita, čime bi se zaobišla odluka centralne banke o učešću od 20 procenata, jer je za takve kredite dovoljno učešće od 10 odsto. Ali za sve to treba da se čeka rebalans budžeta, što će biti najverovatnije na jesen.\nMere NBS ugrožavaju posao državi?\nGradilište na mestu bivše kasarne Stepa Stepanović na Voždovcu jedno je od najvećih u Srbiji. Čak 5.000 stanova, koje gradi država, dižu se iz temelja.\nVlada računa da će na ovaj način podići građevinsku industriju, ali i tržište nekretnina. Iako je u početku bila velika navala na jeftine stanove, zbog uslova za dobijanje kredita, interesovanje je splaslo.\nTako Katarina Konc iz Građevinske direkcija Srbije navodi da je odluka NBS o povećanju učešća na stambene kredite uticala da se smanji interesovanje za 20 do 30 odsto. Od 1.800 tih stanova, koji se sad nalaze na tržištu, polovina je kaparisana. Od avgusta će biti dostupno još 900 jeftinih stanova.\nKatarina Konc kaže da su “većina kupaca kupci prvog stana i kupuju ga putem kredita. Povećanje učešća sa pet na deset odsto je uticalo na kupce tako da ovo dodatno povećanje na 20 odsto je udarac na njihov budžet”.\nSa druge strane, guverner Narodne banke Srbije Dejan Šoškić, objašnjava da “te mere nisu usmerene na sprečavanje kreditne aktivnosti već su usmerene ka tome da se kreditna aktivnost odvija na način koji ne kreira dodatni rizik u sistemu”.\nU Narodnoj banci objašnjavaju da je podizanje učešća za kredite indeksirane u evrima mera kojom se sprečava nerazumno zaduživanje. Ipak, poslovne banke još ne prate ideje centralne banke, pa i ne nude stambene kredite indeksirane u dinarima\nGuverner navodi i da je dinarizacija počela da daje rezultate, jer je pao broj kredita indeksiranih u evrima u odnosu na one u dinarima. Inače, dve trećine svih uzetih kredita u Srbiji su sa deviznom klauzulom.\nNBS: Dugoročno, bolji kredit u dinarima\nU Centralnoj banci kažu da svako ko uzme stambeni kredit treba da misli dugoročno, odnosno koliko će ga kredit koštati za 10 do 20 godina. Osnovna pretpostavka je naime, da će narednih godina kamate na evro kredite rasti a na dinare padati.\nKada su evri u pitanju, tu je uzet najbolji scenario. Euribor, koji presudno utiče na visinu kamate za evro kredite će rasti, pa bi u narednih 20 godina, sa inflacijom u evro zoni trebalo da iznosi oko 4,5 odsto.\nKada se na to doda i marža banke, u najboljem slučaju kamata bi trebalo da iznosi oko 9,4 procenta. I to bi mogla da bude najniža kamata.\nS druge strane, dinarski krediti su vezani za domaću referentnu kamatnu stopu i inflaciju. U narednih 20 godina, obećavaju u centralnoj banci, te stavke će padati pa bi njihov zbir mogao da bude oko 8,5 odsto.\nDo te računice se došlo pretpostavkom da će se smanjivati inflacija i da će ona biti, u najgorem slučaju, četiri odsto godišnje. Kada se na to doda marža banke, najviša kamata na dinarski stambeni kredit bi prema hipotetičkoj analizi Narodne banke trebalo da iznosi 12,5 odsto, što jeste više od evro kredita, ali ne postoji rizik kursne razlike.


Pornhub banuje klipove koji nisu verifikovani - Muški magazin - trendovi, fitness, lifestyle, saveti, devojke...\nS obzirom na to da je Porhub sličan Youtube-u, jer dozvoljava bilo kome da postavlja video zapise, godinama je bio napadan jer je pružao lak pristup scenama trgovine seksom, silovanja i zlostavljanja.\nMeđutim, sada je Pornhub najavio preduzimanje oštrih mera. Novine uključuju brisanje svih video zapisa koji krše prava ove kompanije. Takođe, svi neverifikovani klipovi biće obrisan, i u budućnosti će klipove moći da postavljaju samo oni koji za to imaju dozvolu.\nNove funkcije bi trebalo da se pojave sledeće godine, ali za sada su uklonjeni svi video zapisi koji krše polise Pornhuba\n„U novoj godini sprovešćemo postupak verifikacije kako bi svaki korisnik mogao da otprema sadržaj nakon uspešnog završetka protokola identifikacije“, rekla je kompanija. Od sada će gledaoci moći da preuzimaju plaćene video zapise samo od verifikovanih korisnika. Na web lokaciji je takođe uspostavljen „Crveni tim“, koji je „posvećen reviziji platforme za potencijalno ilegalne materijale“.\nseksm pornhub |


Ako sve bude kako treba, a nema razloga da ne bude, Andrić će se verovatno već u petak vratiti u Beograd.\nPodsetimo, mladi Kragujevčanin nije ni počeo sezonu a već se susreo sa problemima, da bi već u prvom nastupu po povratku na parket, u meču 8. kola regionalne ABA lige sa podgoričkom Budućnosti zadobio novu. Tada se sumnjalo da je došlo do povrede tetive, ali se ispostavilo da je obnovljena povreda metatarzalne kosti.\nKada su u pitanju ostali “rekovalescenti”, situacija po trenera Petra Božića izgleda sve bolje. Aleksandar Cvetković se vraća u pun takmičarski ritam, a sve je bliži i dan kada će Edo Murić, koji je posle operacije ramena tek od nedavno u “punom” treningu, konačno zaigrati.\nKošarkaši Partizana u narednom, 14. kolu ABA lige igraju protiv Metalca, u nedelju od 19 časova.


Vakcinisani takođe šire delta soj, pokazala jednogodišnja studija – DnevniZurnal\nVakcinisani takođe šire delta soj, pokazala jednogodišnja studija\nby admin 01/11/2021, 18:04 2k Views\nPrema novom istraživanju, ljudi koji su vakcinisani protiv kovid-19 imaju jednaku verovatnoću da prenesu delta soj virusa na kontakte u svom domaćinstvu kao i oni koji nisu primili vakcinu.\nU jednogodišnjem istraživanju 621 osobe u Velikoj Britaniji sa blagim oblikom kovid-19, naučnici su otkrili da je njihovo najveće virusno opterećenje bilo slično bez obzira na status vakcinacije, navodi se u radu objavljenom u medicinskom časopisu The Lancet Infectious Diseases.\nAnaliza je takođe otkrila da se 25 odsto vakcinisanih kontaktnih osoba u domaćinstvu i dalje zarazilo bolešću iz indeksnog slučaja, dok se 38 odsto onih koji nisu primili vakcinu zarazilo.\nRezultati donekle idu u pravcu objašnjenja zašto je delta soj toliko zarazan čak i u zemljama sa uspešnim uvođenjem vakcine, i zašto nevakcinisani ne mogu da pretpostave da su zaštićeni jer su drugi imali vakcine.\nOni koji su vakcinisani brže su se očistili od virusa i imali su blaže oblike, dok su nevakcinisani članovi domaćinstva imali veću verovatnoću da pate od teške bolesti i hospitalizacije.\n„Naši nalazi pokazuju da vakcinacija sama po sebi nije dovoljna da spreči ljude da se zaraze delta sojemi i da ga šire u domaćinstvu, rekao je Ajit Lalvani, profesor zaraznih bolesti na Imperijal koledžu u Londonu koji je vodio studiju.\n„Stalni prenos koji vidimo između vakcinisanih ljudi ukazuje na to da je neophodno da se nevakcinisani ljudi vakcinišu kako bi se zaštitili“, dodao je on.\nUtvrđeno je da vakcinacija smanjuje prenošenje alfa varijante u domaćinstvu, koja je prvi put otkrivena u Velikoj Britaniji krajem 2020., za između 40 odsto i 50 odsto, a zaražene vakcinisane osobe su imale niže virusno opterećenje u gornjim disajnim putevima od onih koji su imali samo vakcinu . Međutim, delta soj je već neko vreme dominantna vrsta u svetu.\nIstraživanje je takođe pokazalo da je imunitet od kompletne vakcinacije oslabio za samo tri meseca. Autori su rekli da nema dovoljno podataka da bi se savetovalo da li bi to trebalo da dovede do promene u britanskoj politici kada je u pitanju dodatna vakcina. Treća doza se trenutno nudi starijim i ranjivijim ljudima šest meseci nakon njihove druge vakcine.\nŠest meseci je bio proizvoljan vremenski period izabran nakon ranijih podataka iz Izraela o efikasnosti pojačivača, ali nema razloga da se veruje da bi bili manje efikasni ako bi se dali ranije, rekao je Nil Ferguson, epidemiolog sa Imperijal koledža u Londonu i istraživač na studiji.\nDodatna vakcina mogla bi da pomogne u zaustavljanju virusa, jer dodatne vakcine ili ponovljene infekcije imaju tendenciju da dovedu do dužeg imunološkog pamćenja, potencijalno štiteći ljude do godinu dana, rekao je Lalvani dodao da je potrebno više podataka da bi se to potvrdilo, prenosi Bloomberg.\nAutori nisu analizirali infekcije na osnovu vrste vakcina koje su ljudi primili. Marija Zambon, šefica odeljenja za grip i respiratornu virusologiju u Agenciji za zdravstvenu bezbednost Ujedinjenog Kraljevstva, primetila je da još uvek postoji više od 300 vakcina u razvoju i rekla da je moguće da će buduće generacije vakcina biti bolje u sprečavanju prenošenja.


BalkanMagazin :: Gde će biti najveća solarna elektrana na Balkanu?\nsreda, 21. jul 2021 11:27\nU Bosni i Hercegovini ima 499 solarnih elektrana, i to 383 u Federaciji BiH i 116 malih elektrana za koje je ostvareno pravo na podsticaj u Republici Srpskoj. Sve solarne elektrane u Federaciji BiH u privatnom su vlasništvu, kao i većina njih u Republici Srpskoj. (Foto: Pixabay)\nU Bosni i Hercegovini su u funkciji 362 solarna postrojenja koja imaju dozvolu Regulatorne agencija za energiju u Federaciji BiH (FERK), dok su ostale elektrane izgrađene za sopstvene potrebe.\nOd 2015. godine, solarne elektrane koje rade uz dozvolu FERK-a su višestruko povećavale proizvodnju energije, jer je ukupna proizvodnja sa 5.221 megavata do 2020. godine dostigla nivo od 33.194 megavata, pokazuju podaci FERK-a koje navodi portal Klix.\nPrema istim navodima, u prva četiri meseca ove godine solarne elektrane su proizvele 12.577 megavata električne energije, s tim da je godišnja proizvodnja elektrana koje se koriste za vlastite potrebe 4,4 megavata.\nOd 2015.do kraja prošle godine solarne elektrane koje rade uz dozvolu Regulatorne agencija BiH su povećale proizvodnju sa 5.221 na 33.194 megavata. (Izvor: Pixabay)\nSolarne elektrane u Republici Srpskoj\nSve solarne elektrane u Federaciji BiH su u privatnom su vlasništvu, kao i većina njih u Republici Srpskoj.\nPrema navodima Regulatorne komisije za energetiku RS-a (RERS), dve male solarne elektrane u ovom entitetu izgradila su privredna društva koja u svojoj strukturi imaju većinski državni kapital.\nMale solarne elektrane u Republici Srpskoj su ukupno proizvele 11.657 gigavata električne energije.\nTokom prošle godine, 98 malih solarnih elektrana je imalo ugovor o obaveznom otkupu električne energije po garantovanoj ceni. Njihova proizvodnja iznosila je 9,87 gigavata, a pravo na premiju imalo je sedam elektrana s proizvedenom energijom 1,68 gigavat sati, pokazatelji su Elektroprivrede Republike Srpske (ERS).\nNavodi se takođe da u narednom periodu Elektroprivreda RS-a planira da na području Trebinja gradi tri solarne elektrane i to Trebinje 1, snage 73 megavata, kao i Trebinje 2 i 3 od po 53 megavata snage.\n“Solarna elektrana Trebinje 1 će biti najveća solarna elektrana na Balkanu i već smo osnovali firmu SE Trebinje 1, koja će graditi pomenutu elektranu. Proces dobijanja potrebne dokumentacije, kako bismo počeli gradnju, dugo traje, a mora se imati u vidu i da smo prvi u BiH koji pokreću ovako značajan projekat", rekli su za Klix nadležni u Elektroprivredi RS-a.\nTakođe se navodi da je završen i revidiran idejni projekat za elektranu Trebinje 1, kao i studija ekonomske opravdanosti, a potpisan je i ugovor o dodeli koncesije, uz rešene imovinsko-pravne odnose. Dobijeni su i lokacijski uslovi i ekološka dozvola, dok se za avgust najavljuje dobijanje građevinske dozvole za pripremne radove.\nERS je od Elektroprenosa BiH dobio načelnu saglasnost za priključenje solarne elektrane, a u procesu je dobijanja uslova za priključenje i potpisivanje ugovora o priključenju za solarnu elektranu. Sledi izrada glavnog projekta SE Trebinje 1, a Elektroprivreda Republike Srpske je trenutno u pregovorima sa potencijalnim investitorima o finansiranju i izgradnji te solarne elektrane.\nOčekuje se da će radovi na izgradnji početi krajem ove godine, dok će se elektrana etapno puštati u rad. U ERS-u ističu da se za solarne elektrane Trebinje 2 i 3 očekuje dobijanje koncesija.\nElekroprivreda BiH, u svom proizvodnom portfelju trenutno nema solarnih elektrana. Međutim, strateški cilj kapitalnih ulaganja EPBiH je, kažu, kontinuirano povećanje proizvodnih kapaciteta na bazi obnovljivih izvora.\nU EPBiH navode da su sada aktivna četiri projekta izgradnje solarnih elektrana, od čega tri na rudničkim kopovima i odlagalištima pepela i šljake, jedna je na lokalitetu rudnika Gračanica, dve na lokalitetu RU Kreka, a četvrta je na platou Podveležja. Ukupna planirana instalirana snaga ovih solarnih elektrana je oko 180 megavata.\nTrenutno je na distributivnoj mreži JP Elektroprivreda BiH priključena 141 solarna elektrana licenciranih proizvođača električne energije. Godišnja proizvodnja električne energije putem ovih elektrana je više od šest gigavata.